
Daca initial, atât reprezentanţii ,opozitiei” (în special luliu 
Maniu), cat si cei ai guvernului (Mihai Antonescu, cu 
precadere), au desfasurat actiuni diplomatice de sondare a 
posibilităţilor de ieşire a ţării din război, o prima 
manifestare în acest sens având şi regele Mihai la 1 
ianuarie 1943, începând cu primăvara anului 1944, când 
războiul a ajuns din nou pe teritoriul naţional, reprezentanţii 
„opoziţiei” au luat în calcul (cu acordul suveranului) 
scoaterea ţării din războiul, inclusiv prin înlăturarea 
maresalului lon Antonescu, şeful guvernului, dar şi 
Conducător al Statului din septembrie 1940, ajungându-se, 
la 23 august 1944, la cunoscută lovitură de stat. 


Cronologic, evenimentele s-au derulat astfel: 


18 martie 1944. luliu Maniu propune lui lon Antonescu 
constituirea unui guvern naţional, prezidat de mareşal, care 
„să înceteze războiul şi să proclame neutralitatea pentru a 
evita o luptă cu nemţii şi aliaţii lor”. „„Antonescu — avea să 
consmneze lon Hudiţă — nici n-a voit să audă, 
răspunzându-i că „ştie el ce face şi că n-are nevoie de 
sfaturi”. La precizarea liderului national-taranist, ca va 


UT @ a he ort încerca sa găsească „înţelegere pentru interesele ţării la 


ajestate Sa Regele”, mareşalul a replicat „Faceţi ce 

23 martie 1944. luliu Maniu întreabă pe lon Hudita: „Ce facem dacă Antonescu se incapataneaza şi 
continuă războiul; putem noi să ne bazam pe o intervenţie a regelui pentru a-l forţa à cedeze?”. 


25 martie 1944. luliu Maniu transmite Aliaților (prin Alexandru Cretzianu) că dacă lon Antonescu „va 
continua războiul contra Aliaților” atunci „este hotărât să reacționeze prin răsturnarea” maresalului, 
eventualitate în care dorea „să ştie pe ce ajutor poate conta din partea Aliaților”. 


30 martie 1944. În timpul întrevederii cu lon Antonescu, regele Mihai | apreciază că trebuie analizat 
dacă nu era cazul ca România „să înceteze ostilitățile”. La precizarea lui Constantin Sănătescu că 11 
generali cu care a vorbit erau convinşi că gemranii au pierdut războiu, maresalul a replicat: ,, Toti 
aceştia nu ştiu ce ştiu eu... Eu mi-am luat toată răspunderea şi voi plăti cu capul meu, dacă Se va 
întâmpla să aveţi dv. dreptate”. În aceeaşi zi, în discuţia cu suveranul şi cu Regina-Mamă Elena, 
Constantin Sănătescu avea să conclizioneze: „Trebuie să mai aşteptăm putin şi să analizăm totul cu 


PL 


băgare de seamă, pentru a nu ne arunca într-o aventură”. La Cairo, N.V. Novikov informează pe 
Barbu Stirbei ca daca luliu Maniu organizeaza o lovitura de stat impotriva germanilor si rastoarna 
guvernul Antonescu, guvernul sovietic era gata sa ,,incheie un acord cu Maniu privind ajutorul militar 
sovietic”. Întrebat care era poziţia fata de Transilvania, diplomatul sovietic a spus că nu primise nicio 
instrucţiune oficială în aceasta problemă, dar i-a arătat „o hartă oficială” în care se prezenta 
„întreaga Transilvanie ca aparţinând României” (Basarabia şi nordul Bucovinei apăreau componenţa 


teritoriului U.R.S.S.). 


Martie 1944. Generalul Constantin Sănătescu, şeful Casei Militare Regale de la 22 martie 1943 (de 
la 1 aprilie 1944, mareşal al Palatului) începe să ia legătura (cu acordul regelui Mihai |) cu luliu 
Maniu, şeful Partidului National-Taranesc, cu C.I.C. Brătianu, şeful Partidului National Liberal, cu 
Gheorghe Tătărescu, comunicând, în ultima zi a lunii, lui lon Hudita, secretar general adjunct al 
Partidului National-Taranesc: „De azi înainte, vă rog să contati pe sprijinul meu; nu fac politică, însă 
ca român și ca militar, sunt alături de dvs. în lupta pentru salvarea țării”. 


Între timp, mareşalul Palatului luase legătura şi cu numeroşi generali cu funcţii de conducere în 
armată, inclusiv din cadrul Marelui Stat Major. + Colonelului Gheorghe Zamfirescu, șeful Secţiei 1 a 
Marelui Stat Major, i-a făcut cunoscută hotărârea ce „s-a luat de un grup de elemente politice 
reprezentative de a schimba politica ţării și i-a cerut să continue să trimită la Palatul Regal situaţia 
sintetică a armatei (acţiune interzisă de lon Antonescu) și să menţină în interiorul ţării cât mai multe 
efective militare cu care să se poată acţiona la momentul potrivit (sintezele au fost trimise prin 
colonelul Marcel Olteanu, până la 1 aprilie 1944, apoi colonelul Emilian lonescu. + Colonelului Titus 
Gârbea (numit şef al şef al Detaşamentului român de legătură cu O.K.H.-ul) i-a precizat că ,,noi nu 
mai putem aștepta”, informându-l despre pregătirile începute ,, in vederea desprinderii”. 


2 aprilie 1944. Alfred George Gardyne de Chastelain, agent secret britanic, paraşutat în România în 
decembrie 1943, se întâlneşte cu luliu Maniu, insistând ca acesta să pună la cale cât mai curând o 
lovitură de stat. 


3 aprilie 1944. luliu Maniu insistă pe lângă rege ca lon Antonescu să fie forţat să pună capăt 
războiului şi să demisoneze imediat. 


6 aprilie 1944. La Palatul Regal, Mihai Antonescu informează pe regele Mihai | despre stadiul 
discuţiilor cu Aliaţii în legătură cu armistițiu. „Se pare — consemnează Constantin Sănătescu — că şi 
Mareşalul este cîştigat pentru această linie. Comunicăm lui Ştirbey la Cairo să încerce să obţină 
garanţii din partea anglo-americanilor, întrut nu avem încredere în cele tratate cu ruşii”. Constantin 
Sănătescu transmite din nou lui lon Antonescu sfatul regelui de a se gândi serios la încetarea 
ostilităţilor şi de a înceta să se mai gândească la o pace separată anglo-germană. 


11 aprilie 1944. Informat de Constantin Sănătescu despre posibilitatea constituirii unui guvern de 
generali, generalul Mihail Racoviţă, comandantul Armatei 4 de pe frontul din Moldova, se arată dispus 
să facă parte din Executiv, cu condiţia ca acesta să nu fie prezidat de generalul losif lacobici. A doua 
zi şi-a oferit serviciile, ,neconditionat” şi generalul Constantin Niculescu, comandantul Corpului 5 
armată. Putin mai târziu, generalul Nicolae Stoenescu, comandantul Corpului 4 armată, l-a vizitat pe 
Constantin Sănătescu la Säftica, întrebându-l dacă „la Bucuresti nu se lucrează pentru pace”. L-a 
rugat să-l ia cu avionul la Săvârșin pentru a spune regelui Mihai | că starea de spirit a militarilor de pe 
front era „pentru pace”. Aceeași problemă avea să o discute generalul Nicolae Stoenescu și cu 
Gheorghe Brătianu. 


14 aprilie 1944. lon Antonescu transmite lui C.I.C. Brătianu şi luliu Maniu (prin Gheorghe |. Brăfianu) 
că „el ştie ce are de facut şi să fie lăsat in pace”. 


17 aprilie 1944. Aşteptând „un eveniment militar pe frontul Nistrului pentru a trece la acţiune”, regele 
Mihai | cere generalului Constantin Sănătescu să aibă întrevederi cu oamenii politici şi să se 
gândească la „persoanele ce vor alcătui noul guvern”. 


19 aprilie 1944. Mihai Antonescu informează pe lon Mihalache că lon Antonescu nu are de gând să 
accepte ,,ultimatumul sovietic” şi că „tratează în secret cu anglo-americanii şi speră să ajungă la o 
înţelegere cu ei în sensul că România nu poate face nicio mişcare până când ei nu vor aeropurta cel 
puţin două divizii în Bucureşti”. 


20 aprilie 1944. luliu Maniu, C.I.C. Brătianu şi Constantin Sănătescu ajung la concluzia că „tot 
Maresalul ar fi cel mai indicat să trateze armistițiul. In orice caz, dacă nu vrea să-l facă, cel putin să 
se demită, pentru ca noul guvern să aibă de furcă numai cu germanii, nu şi cu el”. 


21 aprilie 1944. Gheorghe |. Brătianu informează pe Constantin Sănătescu despre starea de spirit a 
generalilor de pe frontul din Moldova: „Cea mai mare parte sunt nehotärâti, aşteptând să vadă de ce 
parte trage balanţa”. 


1 mai 1944. La Sinaia, Constantin Sănătescu află că „regele şi cu cei mai tineri din jurul său au 
hotărât să nu mai aştepte nimic şi să dea ei lovitura de stat. Planul constă în a trece frontul în nordul 
Moldovei, la Botoşani, unde vor lua legătura cu ruşii şi vor încheia armistițiul... Le-am arătat că planul 
propus nu ae nicio şansă de reuşită...şi, în fine, condiţiile armistiţiului trebuie discutate în prealabil şi 
apoi acceptate. Ce vrei, tinereţea a fost dornică întotdeauna de aventură”. 


3 mai 1944. La Palatul Regal, luliu Maniu şi C.I.C. Brătianu solicită regelui convocarea unui Consiliu 
de Coroană, ideea fiind respinsă de Constantin Sănătescu, care le solicită „să facă o scrisoare prin 
care să-şi ia toate riscurile schimbării de guvern şi deci de politică”. * Mihai Antonescu întreabă pe lon 
Hudita „dacă n-ar fi bine ca cineva din prietenii lui Maniu să plece in Rusia pentru a sonda terenul şi 
a vedea pe ce concesii s-ar putea conta din partea Moscovei în vederea unei äntelegeri”. 


8 mai 1944. La Palatul Regal, Lucrețiu Pătrăşcanu, informează pe Constantin Sănătescu despre 
intenţia opoziţiei de „a realiza un bloc al opoziţiei” (idee agreată şi de rege), liderul comunist făcând 
cunoscut că „dacă este nevoie, se oferă să plece la Moscova pentru a aranja clauzele armistiţiului”. 


15 mai 1944. Constantin Sănătescu se deplasează din nou pe frontul din Moldova unde constată: 
„Frontul are cu totul altă părere asupra acţiunii ce trebuie întreprinsă în vederea armistiţiului. 
Onoarea de soldat nu le poate îngădui un act de felonie faţă de germani - a întoarce armele contra lor 
cum au făcut italienii, mai ales că germanii îşi dau toată silinta să menţină frontul actual. Ei luptă 
alături cu mult elan şi ne-au dat materialele de care avem nevoie. Toată lumea este pentru armistițiu, 
însă făcut cu demnitate si cavalereşte. Sa se profite de o situaţie grea si pe fata să le cerem 
germanilor autorizaţia de a ieşi din acţiune. Va fi o mare consternare când voi aduce aceasta la 
cunoştinţa grupărilor politice, care au ca deviza: „Scopul scuză mijlocele”. lar eu înţeleg prea bine pe 
camarazii mei de pe front şi regret că nu sunt în mijlocul lor tot timpul”. A doua zi, mareşalul Palatului 
avea să informeze despre acest lucru pe regele Mihai |, luliu Maniu şi C.I.C. Brătianu. 


21 mai 1944. Constantin Sănătescu informează pe Titus Gârbea că „oamenii politici îndemnați cu 
staruinta de rege sunt în curs de organizare a unei opoziții contra lui Antonescu. Este un bun început, 
în care conducerea este în mâna regelui”. 


25 mai 1944. Walter E. Guinness (baronul Moyne), ministru rezident britanic în Orientul Mijlociu, 
transmite Departamentului pentru probleme sud-est europene al Foreign Office-ului că la Cairo, 
Barbu Ştirbei şi Constantin Vişoianu au informat pe reprezentanţii aliaţilor că luliu Maniu „de cOmun 
acord cu celelate partide democratice, este hotărât să schimbe politica actuală a României şi să 
adopte o politică de reală colaborare cu Aliaţii”, dar că în contextul în care în ţară erau prea multe 


trupe germane au luat în calcul ca lovitura de stat şi întoarcerea armelor sa se producă ,,chiar pe 
front”, regele aprobând o asemenea soluţie. Pentru reuşită se aprecia că lovitura trebuia efectuată 
„după o înţelegere prealabilă cu Aliaţii şi după un plan minuţios stabilit de consilierii lor militari care 
vor trebui să ţină seama de dificultăţile datorate faptului că trupele româneşti, cu excepţia unor 
sectoare limitate, sunt intercalate printre trupele germane”. 


26 mai 1945. La Stockholm, întrebat de Aleksandra Kolontay, ambasadoarea U.R.S.S. în capitala 
Suediei, dacă guvernul sovietic ar putea ,,colabora” cu lon Antonescu, George Duca, consilier de 
Legatie, exclude o asemenea variantă, precizând că nici opoziţia ,,nu va putea lucra în viitor” cu 
acesta. 


1 iunie 1944. La Cairo, Lincoln Mc Veagh, lordul Moyne şi N.V. Novikov înmânează emisarilor români 
lui Barbu Ştirbei si lui Constantin Vişoianu, „o ultimă declaraţie”: „Având în vedere situaţia creată de 
ultimele telegrame ale domnului Maniu, delegaţii celor trei puteri consideră necesar să declare 
delegaților români că prelungirea negocierilor nu mai serveşte niciunui scop şi că negocierile sunt 
considerate încheiate. Dacă domnul Maniu doreşe să profite de condiţiile de armsititiu oferite de cele 
trei puteri, el trebuie să urmeze sfatul ce i s-a dat deja, trimițând un ofiţer pentru a lua legătura cu 
Armata Roşie pe front”. 


2 iunie 1944. V. Semenov, împuternicit cu afaceri sovietic la Stockholm, transmite ambasadorului 
român, Frederic Nanu, că guvernul sovietic era de acord cu sugestia acestuia ca o delegaţie română 
să fie trimisă peste linia frontului, în Uniunea Sovietică, pentru definitivarea și semnarea armistițiului. 


4 iunie 1944. La Stockholm, V. Semenov comunică ambasadorului român, Frederic Nanu, conţinutul 
telegramei primită de la Moscova: „Pentru trecerea delegaţiei române se poate alege între ambele 
căi, adică cu avionul sau prin front. Ajunge dacă ministrul Nanu ne comunică semnele distinctive ale 
avionului sau parola delegatiunii, precum şi locul si ora trecerii delegatiunii sau avionului”. Acelaşi 
lucru i l-a transmis şi lui George Duca, reprezenantul ,opozitiei”. 


6 iunie 1944. luliu Maniu îşi convoacă apropiații politici cărora le precizează (conform unei Note a 
Serviciului Special de Informaţii): „Că fata de intransigenta dl. mareşal Antonescu în politica sa, e 
nevoie să se apeleze la mijloace extraordinare, cu atât mai mult cu cât ştirile primite de la Ştirbei şi 
Vişoianu arată ca nu ne putem aştepta de la bunăvoința strainatatii, atâta vreme cat nu se întreprinde 
nicio acţiune efectivă împotriva germanilor; Că România nu poate să iasă din sistemul german decât 
în două feluri: ori cu sprijinul dl. mareşal Antonescu — care deţine puterea de fapt — şi acesta nu vrea, 
ori cu concursul unei parti din armată, şi aceasta nu se poate, fiindcă armata în stare să lupte este 
încadrată între trupele germane; Că dacă nu se va întreprinde o acţiune în cel mai scurt timp, atunci 
soarta României este pecetluită”. Luând cunoştinţă de acest lucru, lon Antonescu a pus următoarea 
rezoluţie pe documentul S.S.|.: „Dacă informaţia corespunde adevărului este făcută încă o dată 
dovada usurintei foştilor oameni politici. Dar refuz să cred că informaţia este riguros exactă. În tot 
cazul să se pună la dosarul opoziţiei şi să aşteptăm. La agitatii de cameră răspundem intelelpt cu 
teamă, la acţiunea reală vom vedea cum se răspunde. Tara în aceste momente are nevoie de unire, 
ordine, muncă, acţiune coordonată. Orice altă atitudine poate transforma un dezastru presupus într- 
unul real, sau şi acesta poate fi cazul, va putea transforma - prin acţiunea necugetată a câtorva - într- 
o catastrofă, o situaţie foarte grea şi periculoasă”. 


8 iunie 1944. Contantin Sănătescu propune lui lon Gigurtu să accepte conducerea unui nou guvern, 
care să înlocuiască pe cel condus de lon Antonescu, în acest scop fiind consultat şi Carl Clodius, 
reprezentantul Germaniei în Balcani, care a respins ideea. re 


12 iunie 1944. Constantin Sănătescu informează pe lon Hudita că „regele s-a convins in fine, în 
urma debarcării aliaţilor în Franţa, că noi trebuie să părăsin alianşa germană şi că Antonescu trebuie 
forţat să execute acest lucru sau să demisioneze”. Îl întreabă dacă „ar putea lua contact cu Partidul 
Comunist, lucru la care şine foarte mult regele”, precizând că „doi dintre prietenii apropiaţi ai lui, 
Stârcea şi lonnitiu au luat contact cu Pătrăşcanu, care l-ar fi asigurat pe Mihai că Partidul Comunist 
nu este ostil Monarhiei şi că el tratează deja cu Maniu şi cu Dinu Brătianu formarea unui bloc pentru 
înetarea războiului”. 


13 spre 14 iunie 1944. Reprezentanţii partidului comunist (Lucrețiu Pătrăşcanu şi Emil Bodnäras), ai 
Palatului (generalul Constantin Sănătescu, loan Mocsony-Stârcea, Gheorghe Mihail, Dumitru 
Damaceanu, Mircea loanitiu) şi Grigore Niculescu-Buzesti discută modalităţile de înlocuirea a 
maresalului lon Antonescu. Comuniştii resping varianta înlocuirii maresalului cu lon Gigurtu şi susţin 
răsturnarea prin forţă. La 15 iunie, Constantin Sănătescu avea să facă cunoscut şi acordul regelui la 
înlocuirea prin forţă. 


16 iunie 1944. La Stockholm, George Duca primeşte un mesaj de la Bucureşti prin care i se cerea să 
comunice Aleksandrei Kollontay, în numele regelui Mihai |, că până la 20 iunie se va trimite la Cairo 
„un plan de acţiune în vederea ieşirii României din război” şi i se cerea să precizeze că „elementul 
esenţial al acestui plan este coordonarea acţiunii noastre cu o ofensivă sovietică pe frontul 
românesc”. 


e + Constantin Sănătescu, 21 iunie 1944: ,,Am dat ordin trupelor noastre de pe front să nu lupte, 
ușurând astfel ofensiva rusească”. 

« Mesajul ,,opozitiei" către sovietici, 30 iunie 1944: „Trupele române aflate pe front vor primi 
ordinele necesare cu scopul de a lăsa să treacă trupele sovietice, pentru a continua apoi 
împreună lupta alături de armatele aliate, până la eliberarea completă a ţării, ocupată de 
germani, inclusiv partea din Transilvania cedată în urma arbitrajului de la Viena”. 


13 spre 14 iunie 1944. Reprezentanţii partidului comunist (Lucrețiu Pătrăşcanu şi Emil Bodnäras), ai 
Palatului (generalul Constantin Sănătescu, loan Mocsony-Starcea, Gheorghe Mihail, Dumitru 
Dămăceanu, Mircea lonnitiu) şi Grigore Niculescu-Buzesti discută modalităţile de înlocuirea a 
maresalului lon Antonescu. Comuniştii resping varianta înlocuirii mareşalului cu lon Gigurtu şi susţin 
răsturnarea prin forţă. La 15 iunie, Constantin Sănătescu avea să facă cunoscut şi acordul regelui la 
înlocuirea prin forţă. 


14 iunie 1944. luliu Maniu şi C.I.C. Brătianu decid ca în textul Acordului de colaborare cu comuniştii, 
care urma să fie încheiat (la sugestia Aliaților) să renunţe la preambului referitor la Basarabia si 
Bucovina. 


Constantin Sănătescu relatează lui lon Hudiţă ,,cum a fost silit de Rege să se ducă la întâlnirea cu 
comuniştii (în noaptea precedentă n.n.) pe care el nu-i scoate din «trădători», că „a căutat să-l 
convingă că nu e prudent ca Palatul să ia contact „cu oamenii Moscovei» şi că e mai bine să se 
trateze numai cu Maniu şi cu Dinu Brătianu, cel mult cu Titel Petrescu, însă n-a reuşit să-l convingă. 
„Regele desi încă un copil este foarte incapatanat şi cand îi intră ceva în cap, nimeni nu-l mai poate 
abate de la hotărârea lui; el m-a rugat insistent de tot să iau contact cu delegaţii comunişti, fata de 
care el, şi-a dat cuvântul pentru această întâlnire” a continuat mareşalul Palatului. Azi la 10 am văzut 
pe Rege şi i-am spus tot ce gândesc despre anturajul său, atrăgându-i atenţia asupra primejdiei la 
care se expune. Cu această ocazie, am ţinut să-i explic Regelui că eu nu pot participa la niciun 
complot în contra lui Antonescu şi că eu înțeleg să-l conving pe Antonescu să se retragă, în cazul în 
care el nu poate face depärtirea de nemți, dar atât; eu nu admit să particip la o acţiune de răsturnare 
prin forță”. 


Peste câteva luni, Constantin Sănătescu avea sa se razgandeasca, la fel ca şi suveranul, de altfel, 
din moment ce la 14 iunie a dat asigurări că „nu se gândeşte la aşa ceva şi că Mihail şi Stârcea dacă 
i-au vorbit de complot, aceasta e părerea lor, dar nu şi a lui», că ,,pe viitor astfel de întâlniri nu vor 
mai avea loc şi că «a fost curios să afle ce gândesc comuniştii despre relaţiile noastre cu Sovietele»”, 
că în viitor va discuta problema iesirii din război „numai cu Maniu şi cu Brătianu”. 


15 iunie 1944. De la Cairo, Barbu Stirbey informează (prin Grigore Niculescu-Buzeşti) că Aliaţii 
„pentru nimic în lume nu vor trata cu Hitler vreo înţelegere” şi insistă pentru încheierea unui acord cu 
comuniştii pentru „a face plăcere Moscovei, întrucât ea va avea un cuvânt hotărâtor în negocierile 
noastre de armistițiu şi că anglo-americanii insistă mult pentru acest lucru”. 


16 iunie 1944. La Stockholm, George Duca primeşte un mesaj de la Bucureşti prin care i se cerea să 
comunice Aleksandrei Kollontay, în numele regelui Mihai |, că până la 20 iunie se va trimite la Cairo 
„un plan de acţiune în vederea ieşirii României din război” şi i se cerea să precizeze că „elementul 
esenţial al acestui plan este coordonarea acţiunii noastre cu o ofensivă sovietică pe frontul 
românesc”. 


20 iunie 1944. Partidul Naţional Liberal, Partidul National-Täränesc, Partidul Comunist Român si 
Partidul Social-Democrat constituie Blocul Naţional Democratic, care îşi propune: 


„ Încheierea, fără întârziere, în baza ofertei făcute de Aliați, a unui armistițiu cu Naţiunile Unte 
(Uniunea Sovietică, Marea Britanie şi Statele Unite ale Americii), căutând a obţine conditiunile 
posibile cele mai bune pentru interesele ţării. 


- leşirea României din Axă, eliberarea ţării de ocupaţie germană, alăturarea ei de Naţiunile Unite şi 
restabilirea independenei şi suveranităţii naţionale. 


- În acest scop: înlăturarea actualui regim de dictatură şi înlocuirea lui cu un regim constituţional 
democratic, pe baza acordării drepturilor şi libertăţilor civice tuturor cetăţenilor ţării. 


- Menţinerea unei ordini democratice şi realizarea păcii, conform cu interesele statului şi poporului 
roman”. 


»Blocul pe care l-am incheiat noi reprezinta o situatie cu totul noua; el oferä acum o mare acoperire, 
atât Regelui cat si militarilor care ar fi dispuşi să ne urmeze, întrucât Blocul nostru reprezintă azi 
voinţa ţării întregi, acţiunea nostra de viitor se vede astfel mult uşurată şi noi nu trebuie să pierdem 
din vedere acest lucru” - precizează luliu Maniu. 


21 iunie 1944. lon Hudita prezintă regelui Mihai | textul Acordului de constituire a B.N.D., suveranul 
apreciind: „Sunt de acord cu toate aceste puncte. Să vedem acum cum le putem realiza”. 


Generalul Constantin Sănătescu consemnează că împreună cu Grigore Niculescu-Buzesti si cu 
colonelul Dumitru Dămăceanu a redactat telegrama ce trebuia expediată aliaţilor prin care se preciza 
că „acțiunea politică în ţară nu se poate face decât odată cu ofensiva rusă pe frontul nostru și cu 
ajutor de trupe aeropurtate, care să sprijine acţiunea politică, fiindcă sunt prea puţine trupe în interior 
fata de germani. Ofensiva rusă pe front ar avea ca efect tintuirea germanilor putând să aveam 
libertate de acţiune în interior. Am dat ordin trupelor noastre de pe front să nu lupte, usurand astfel 
ofensiva rusească”. 


22 iunie 1944. luliu Maniu înmânează lui Grigore Niculescu-Buzesti un Mesaj pentru a fi transmis la 
Cairo lui Barbu Ştirbei, în care se exprima hotărârea „opoziţiei române” de a proceda la înlăturarea 
guvernului condus de lon Antonescu şi constituirea unui nou guvern care urma să semneze infediat 
armistițiul cu aliaţii: „Din Înalt ordin sunteţi însărcinat a comunica imediat la Cairo următoarele: ,... 
Măsurile interne necesare au fost deja stabilite. Ele se întemeiază pe mijloacele pe care putem 


dispune in imprejurarile actuale. Aceste mijloace nu sunt inca suficiente pentru a putea asigura, 
numai prin ele insele, reusita miscärii. Un ajutor aliat este deci o conditiune esentiala a punerii in 
aplicare si a reuşitei planului”. 


Liderul national-täränist solicita o ofensivă masivă sovietică pe frontul din Moldova, care trebuia 
declanşată cel mai târziu la 24 de ore după schimbarea guvernului în România, trimiterea a trei 
brigăzi aeropurtate şi a 2.000 de paraşutişti (simultan cu proclamarea schimbării de guvern), aliaţii 
urmând a decide dacă respectivele brigăzi „vor fi anglo-americane, vor fi americane sau sovietice” 
(acestea trebuiau să aducă cu ele şi armament automat pentru circa 2 500 de oameni din formațiunile 
patriotice, care urmau să se alăture armatei). 


Se mai cereau bombardamente aeriene în zonele prin care ar fi putut sosi noi trupe germane din 
Ungaria şi Bulgaria. Armistițiul urma să fie semnat la Cairo şi să intre în vigoare în momentul 
înlăturării genralului Antonescu. 


22 iunie 1944. Constantin Sănătescu consemnează: „Mai în fiecare noapte ne întrunim în diferite 
case pentru a lucra în detaliu acţiunea internă în cazu când se va pune în aplicare planul de separare 
de germani. În mod permanent la aceste întruniri iau parete: generalii Mihail, Vasiliu-Răşcanu, col. 
Dămceanu, Buzeşti, Stârcea, Pătrăşcanu, Bodnăraşu. De aceşti doi domni din urmă am mare nevoie 
pentru ca să organizez muncitorii din fabrici, pe care contez să-mi suplinească lipsa de trupe”. 


23 iunie 1944. luliu Maniu îl roagă pe Constantin Sănătescu să spună regelui că a sosit momentul 
„să fie tare şi să folosescă drepturile sale de suveran pentru a sili pe Antonescu ori să înceteze 
războiul, ori să demisioneze imediat”. Acordul regele va fi făcut cunoscut a doua zi. 


25 iunie 1944. luliu Maniu declară apropiaților: „Dacă Regele şi Sănătescu îşi vor organiza bine 
cadrele militare principale din Capitală, atunci demisia lui Antonescu nu va constitui o problemă; în 
fond, Blocul celor patru partide nu e făcut în vederea unei răsturnări violente a lui Antonescu, lucru 
extrem de primejdios şi plin de riscuri, ci pentru a-i oferi Regelui o bază, o acoperire, pentru a avea 
autoritatea să-i ceară lui Antonescu să demisioneze în fata voinţei unanime a ţării”. 


28 iunie 1944. Luând în calcul o eventuală intrarea Turciei în război de partea Aliaților, regele Mihai | 


şi lon Antonescu cad de acord „să se mai amâne luarea unei hotărâri definitive” în ceea ce priveşte 
încheierea armistiţiului. 


30 iunie 1944. Grigore Niculescu-Buzeşti transmite lui George Duca, la Stockholm, în numele 
„opoziţiei”, următorul text, care va fi înaintat ambasadoarei sovietice Aleksandra Kollontay la 1 iulie: 


„Constatându-se voința unamimă a ţării, reafirmată prin actul de constituire a opoziţiei patriotice 
democratice, tocmai s-a elaborat sub direcţia M.S. Regelui proiectul următor privind ieşirea din război 
a României. Acest proiect prevede înlocuirea regimului actual printr-un guvern care îşi va asuma 
sarcina de a organiza ieşirea României din război, cât şi încheierea unui armistițiu cu cele trei puteri 
aliate principale. Trupele române aflate pe front vor primi ordinele necesare cu scopul de a lăsa să 
treacă trupele sovietice, pentru a continua apoi împreună lupta alături de armatele aliate, până la 
eliberarea completă a ţării, ocupată de germani, inclusiv partea din Transilvania cedată în urma 
arbitrajului de la Viena”. 

Pentru reusita actiunii preconizate se preciza ca ,o conditie esentiala” era reprezentata de ,un ajutor 
aliat”, care sa constea in: 


„ O ofensivă rusă masivă pe frontul român, care va trebui să fie declanşată cel mai târziu dupa 
schimbarea guvernului. Această ofensivă, sprijinită de atitudinea trupelor române, este un element 
absolut indispensabil atât pentru a pune capăt definitiv alianţei României cu Germania, cât pentru a 


atrage trupele germane care se afla in rezerva in Moldova si in Basarabia si care ar putea sa se 
întoarcă împotriva noului guvern, pentru a opri mişcarea. 


- Trimiterea a trei brigăzi «aeropurtate», cărora noi le garantam securitatea de aterizare la puncte si 
etape ce vor fi indicate la timp. Aceste brigăzi ne sunt la fel de indispensabile în interior - având în 
vedere raportul de forţe menţionat româno-german - pe cât ne este ofensiva rusă pe front. De altfel, 
ele vor avea o asemenea importanţă psihologică faţă de elementele şovăielnice, a căror loialitate ar 
putea fi pusă la îndoială. Aceste brigăzi vor trebui să aducă armament suplimentar format din arme 
automate etc. pentru 2 500 de oameni. Acest armament va servi la înzestrarea formațiunilor patriotice 
ce vor ajuta trupele române regulate în misiunea lor din interiorul ţării. În plus faţă de cele trei brigăzi 
menţionate ar fi de cea mai mare importanţă de a putea conta pe 2 000 de parasutisti care ar fi 
lanssati în puncte ce vor fi indicate în timp util. Brigăzile şi paraşutiştii trebuie sa fie trimise simultan 
cu schimbarea regimului... Lăsăm la latitudinea Comandamentului suprem aliat dacă aceste trei 
brigăzi «aeropurtate» sunt formate din trupe sovietice sau din unităţi anglo-saxone şi ruse... 


- Simultan cu schimbarea regimului, Aliaţii trebuie să bombardeze rutele care duc din Ungaria şi 
Bulgaria către România cu scopul de a împiedica trecerea trupelor germane către ţara noastră”. 


Se mai preciza că aceste cereri nu erau „decât un minimum indispensabil pentru reuşita acţiunii 
noastre”, că „orice colaborare cu mareşalul Antonescu este astăzi în afara posibilului”, că „ar fi o 
iluzie pentru Aliați posibilitatea unei înţelegeri cu mareşalul Antonescu” şi se cerea să se comunice 
„ameliorările imediate ale condiţiilor de armistițiu pe care Aliaţii sunt dispuşi sa le accepte”, care nu 
puteau fi „mai putin favorabile decât cele consimtite cu maresalul Antonescu”. „Opoziția unită mai 
insista asupra unei discretii absolute ce trebui păstrată fata de reprezentanții noştri oficiali la 
Stockholm” (fata de ambasadorul Frederic Nanu — n.n.). 


1 august 1944. Lucrețiu Pătrăşcanu cere lui luliu Maniu două ministere (Ministerul Muncii pentru 
Lothar Rădăceanu şi Ministerul Justiţiei pentru el) şi două subsecretariate de stat în guvernul ce urma 
a se constitui după demiterea maresalului. 


e + C.I.C. Brătianu respinge ideea cooptării comuniştilor în guvern, considerând că aceştia erau 
„ori agenţii Moscovei „ori ai Sigurantei”. 


Liderul national-taranist precizează că nici el nu-i agrea, dar a trebuit să tina seama de recomandarea 
Aliaților şi „mai ales a Regelui, care a ţinut mult să-i acceptăm în Bloc (Blocul National Democrat - 
n.n.). 


Mihai Antonescu îl asigură pe C.I.C. Brătianu ca avea informaţii sigure ca în câteva zile Turcia urma 
să intre în război de partea Alitilor şi că aceştia erau gata să debarce în Balcani, fiind hotărâți sa 
împiedice pătrunderea sovieticilor în centrul Europei. Îl asigură că atunci când anglo-americanii vor 
ajunge la Dunăre, vor fi condiţii mai uşoare pentru desprinderea României de Germania. 


Generalul Mihail Racoviţă, care cunoștea planurile generalului Constantin Sănătescu privind ieșirea 
țării din război, pleacă în concediu de odihnă, împreună cu șeful său de stat major, generalul Petre 
Antonescu, fiind înlocuiţi cu generalul Gheorghe Avramescu, respectiv colonelul Nicolae Dragomir. 


2 august 1944. Constantin C. Giurescu soseşte în Turcia, ca emisar al guvernului român, cu 
misiunea de a lua contact cu diplomaţi americani şi agenţi ai O.S.S.-ului şi a-i informa că autorităţile 
române erau dispuse să trimită un emisar în Egipt „cu autorizaţia de a face orice concesie guvernelor 
britanic şi american în ce domeniu vor dori acestea - petrol, minereuri, cherestea şi alte industrii din 
România - în schimbul preluării de către autorităţile anglo-americane a despăgubirilor de război 
cerute de Uniunea Sovietică; şi dacă ajutorul aliat sub formă de avioane şi trupe americane sau forțe 


navale şi maritime va veni prin Marea Neagră, România este gata să opună rezistenţă trupelor 
germane existente în tara”. Atât anglo-americanii, cât şi sovieticii aveau să considere propunerile lui 


lon şi Mihai Antonescu „vagi şi nerealiste”. 


Constantin Sănătescu îndeamnă pe Mihai Antonescu să trimită „pe cineva la Moscova pentru a nu 
pierde condiţiile de armistițiu” şi face cunoscut că generalul Aurel Aldea „se oferă să plece, cu toate 
riscurile”. 


3 august 1944. În discuţia avută cu lon Hudiţă, Mihai Antonescu declară că încă speră că Turcia va 
intra în război şi anglo-americanii vor debrarca în Balcani, că se va ajunge la „o pace de compromis”, 
negociată de Vatican, şi face cunoscut că guvernul va rămâne în alianţa cu Germania până se va 
vedea „cum evoluează situaţia din Balcani” pentru a nu se arunca „într-o aventură acum la spartul 
târgului”. 


Constantin Sănătescu, luliu Maniu şi Grigore Niculescu-Buzesti decid că dacă guvernul nu va trimite 
un delegat la Moscova, va trimite „opoziţia” pe generalul Aurel Aldea. Seara, mareşalul Palatului de 
întâlneşte cu Gheorghe Tătărescu, care „nu se are deloc bine cu Maniu”. 


Generalul Hans Friessner apreciază (într-o scrisoare adresată lui Hitler) că „situaţia politică și militară 
din România nu e suficient de sigură spre a se putea conduce fără grijă trupele în luptă” și cere să-i 
fie subordonate toate trupele și organizaţiile germane din România, să i se dea dreptul de a organiza 
„un serviciu de informare propriu pe întregul teritoriul românesc”, apreciind, în final: „Dacă 
simptomele de nesiguranţă în ceea ce privește trupele operative române s-ar adeveri ar trebui 


ordonată retragerea imediată a frontului înapoia râului Prut, iar apoi pe linia Galati- Focsani-Carpati”. 


4 august 1944. Din ordinul lui lon Antonescu, generalul llie Şteflea prezintă lui Constantin Sănătescu 
cuantumul efectivelor germane din ţară, „peste 650 000”. „Ca un avertisment să ne vedem de treabă 
şi să renuntäm la ideea unei acţiuni” Constantin Sănătescu). În urma consfătuirii şefilor 
detaşamentelor germane de legătură de la corpurile 1, 4, 5, 6, 7 şi Divizia 18 munte române, germanii 
concluzionează: „Există pericolul unui puci în interior. Nu sunt excluse efectele asupra unor unităţi 
ale armatei de operaţii. 


luliu Maniu afirmă, în discuţia cu Buzesti, că „Aliaţii vor rămâne mai departe uniţi şi nu vor încheia o 
pace separată cu Germania, cât timp are în fruntea ei pe Hitler”. 


5 August 1944. În încercarea de a se asigura, în continuare, de sprijinul României, Hitler il convoacă 
pe lon Antonescu la Rastenburg, încercând să afle dacă „România, şi în mod special conducătorul ei, 
mareşalul Antonescu, sunt decişi să meargă până la sfârşit cu Germania”. Conducătorul Statului 
român şi-a condiţionat viitoarea atitudine de poziţia Ungariei şi Bulgariei, de stabilizarea frontului şi de 
punerea la dispoziţie a unor mijloace suficiente de apărare antiaeriană, declarând, apoi, 
colaboratorilor: „Ora fiind înaintată, m-am despărit de Fiihrer după o discuţie de cinci ore şi jumătate, 
fără să-i fi dat vreun răspuns nici negativ, nici pozitiv la întrebarea imtempensivă pe care mi-a pus-o”. 


6 august 1944. De la Berna, Vespasian Pella transmite la Bucureşti pasajul din cuvântarea lui 
Winston Churchill referitoare la România: „Mi se pare acum că românii trebuie, înainte de toate, să 
ajungă la o înţelegere cu Rusia, pe care au atacat-o aşa de josnic şi la a cărei discretiune se vor găsi 
foarte curând. Rusia a oferit condițiuni generoase României şi nu are nicio îndoială că ele vor fi 
acceptate cu gratitudine de către poporul român, afară numai dacă conducătorii români nu ar avea 
vreun pistol automat prusian înfipt în piept sau ceafă”. 


De la Stockholm, Frederic Nanu atrage atenţia lui Mihai Antonescu că nu mai este „o singură clifă de 
pierdut”. 


Inainte de a se deplasa la Bucuresti, colonelul Traian Teodorescu, atasatul militar roman in Turcia isi 
informase interlocutorii americani ca „România doreşte participarea americana si britanică la 
negocieri şi speră ca forţele britanice şi americane să ia parte la ocuparea ţării”. 


7 august 1944. Grigore Niculescu-Buzesti informează pe George Duca, consilier al Legatiei române 
din Stockholm, că „spre a faceun pas înainte pentru ieşirea României din Război, s-a decis trimiterea 
unui ofiţer general pe lângă Armata Roşie”, cu misiunea de „a discuta cu Comandamentul sovietic 
coordonarea acţiunilor militare”. Mai preciza că generalul respectiv era Aurel Aldea, care „reprezenta 
Frontul National-Democratic”, avea „aprobarea M.S. Regelui, sub înalta supravegherea a căruia şi în 
armonie cu scopurile urmărite de Frontul Naţional-Democratic se continuă, în sânul armatei, 
pregătirile în vederea ieşirii României din război” şi că acesta urma să plece „fără ştirea guvernului”. 
În finalul telegramei, directorul Secţiei Cifru din cadrul Ministerului Afacerilor Străine cerea consilerului 
de Legatie să informeze pe Aleksandra Kollontay despre acest lucru şi să exprime rugămintea de „a 
ne răspunde imediat dacă guvernul sovietic este de acord cu această misiune”, precizând că „lipsa 
oricărui răspuns la un plan atât de precis de colaborare, prezentat acum patru săptămâni, 
dezorientează pe factorii favorabili Aliaților din România, care sunt puşi, astfel, în imposibilitatea de a 
avea un minim de elemente de apreciere pentru a fixa modalităţile acţiunii noastre”. George Duca mai 
trebuia să arate că „faptul că ruşii nu ne-au acordat (opoziţiei - n.n.) până acum beneficiul condiţiilor 
ameliorate de armistițiu, consimtite de generalul Antonescu, constituie o descurajare care se adaugă 
dificultăţilor crescânde pe măsură ce trece vremea ce au de întâmpinat factorii ce doresc să-şi poată 
asuma răspunderea unei schimbări a politicii României”. 


8 august 1941. luliu Maniu: „De azi, dragă d-le Brătianu, nu mai avem niciun minut de pierdut; 
trebuie să facem imposibilul ca să ieşim din război; trebuie să vedem pe rege şi să-l convingem că a 
sosit momentul să ia o hotărâre; ori sileşte pe Antonescu să înceteze războiul ori îl demite şi face 
imediat un guvern de unitate naţională”. 


loan Hudiţă consemnează în Jurnal discuţia dintre luliu Maniu şi C.I.C. Brătianu (în timpul dejunului 
oferit de liderul national-liberal). C.I.C. Brătianu: „Cât timp această chestiune (intrarea Turciei în 
război - n.n.) rămâne deschisă, putem noi cere lui Antonescu sa se despartă de nemți, care ne 
înconjoară din toate părţile şi au atâtea trupe pe teritoriul nostru?”. luliu Maniu: „Desigur, situaţia 
noastră este foarte grea, însă trebuie să ne gândim că dacă turcii nu vor intra şi frontul aliat din 
Balcani nu va avea loc, atunci situaţia ţării va fi şi mai grea, mai ales dacă ruşii pornesc într-o bună zi 
ofensiva şi pe frontul nostru; cu cât întârziem mai mult, cu atât situaţia va fi mai grea, din momentul 
ce ajuns aici noi trebuie să înțelegem că nu se poate omletă fără ouă sparte şi, indiferent de riscurile 
la care ne expunem, noi trebuie să ieşim cât mai repede din alianţa germană... De azi înainte, dragă 
d-le B., nu mai avem niciun minut de pierdut; trebuie să facem imposibilul ca să ieşim din război; 
trebuie să vedem pe Rege şi să-l convingem că a sosit momentul să ia o hotărâre; ori sileşte pe 
Antonescu să înceteze războiului, ori îl demite şi face imediat guvern de uniune naţională”. 


9 august 1944. luliu Maniu încearcă să-l convingă pe Constantin Sănătescu că „trebuie să ieşim cat 
mai repede din război”, cu sau fără voia mareşalului lon Antonescu, şi îl roagă să-i aranjeze „cât mai 
repede” o întâlnire cu regele Mihai |, la care urma să participe şi C.I.C. Brătianu. 


10 august 1944. Dinu C. Brătianu încearcă să-l convingă (şi în numele lui luliu Maniu) pe lon 
Antonescu „să vadă realitatea şi să înţeleagă că nu mai avem nicio clipă de aşteptat pentru a nu ne 
găsi sfârşitul războiului cu arma în mână alături de învinşi”. 


La rându-i, maresalul îl roagă să-i transmită lui Maniu: „Eu ştiu şi nu pot spune în prezent mai mult că 
pacea sau continuarea războiului stă în mâinile lui Hitler şi numai ale lui; eu nu sunt nebun, cum 
crede dl. Maniu, să mă desprind de nemți tocmai acum; vă rog să aveţi încredere în mine căci ştiu ce 
am de făcut”. informat, Maniu avea să afirme: Eu l-am considerat totdeauna pe Antonescu un om 


dezaxat, un amestec de fanatism si de dezechilibru mintal, inteligent, priceput în chestiuni militare, 
dar cu totul superficial în problemele politice, încăpățânat ca un catâr, extrem de vanitos şi prețios, un 
timp de conducător de anvergură, cum Istoria lumii a cunoscut din nenorocire multe exempare; el şi-a 
legat soarta de celălalt condotier, mai teribil decât el, Hitler, care joacă pe o singură carte, a 
dezechilibrului său mintal, soarta unui înteg popor; se încurajează unul pe altul, căci au soartă 
comună şi puţin le pasă dacă naţiunile lor se vor prăbuşi odată cu ei; acestea sunt părerile mele 
despre Antonescu şi de aceea, eu cred că noi nu mai avem ce aştepta de la el şi trebuie să ne 
debarasăm de el cat mai repede cu putință pentru a salva ce se mai poate salva din interesele ţării 
noastre atât de nenorocite”. 


„În timpul dejunului care a urmat, Maniu s-a înţeles cu Brătianu să-i ceară Regelui demiterea imediată 
a lui Antonescu, dacă el refuză să înceteze războiul”, consemnează lon Hudita. După masa, lon 
Antonescu prezintă regelui Mihai | sinteza discuţiilor cu Hitler şi îi mărturiseşte că avea impresia că că 
Germania nu mai putea câştiga războiul, că Hitler era depăşit de evenimente, considera că: „O 
desprindere de ea, în împrejurările de azi, când ea dispune de atâtea trupe pe teritoriul nostru, în 
Balcani şi în Ungaria, e cu neputinţă, căci ne-ar face praf; singura posibilitate care o întrevăd este 
intrarea în război a turcilor şi o eventuală sosire de trupe aeropurtate anglo-americane pe teritoriul 
nostru, ceea ce eu personal nu cred cu putinţă”. În final l-a rugat pe rege „să fie prudent şi să se 
abţină de la orice contact cu oamenii politici” deoarece era informat că „în ultimele zile se observă o 
anumită mişcare în unităţile germane din Capitală şi împrejurimi precum şi-n Bulgaria şi Ungaria, gata 
să ne atace la primul semnal al Berlinului” şi că nu s-ar mira dacă „Germania nu ne-ar trimite în ţară 
pe Sima şi pe ceilalţi trădători pentru a-mi rea dificutäti din partea legionarilor”. 


Întrebat de Maniu care era poziţia militarilor în cazul unei eventuale desprindere de germani şi 
înlăturarea forţată a lui Antonescu, Constantin Sănătescu afirmă: „Majoritatea ofiţerilor nu mai cred în 
victoria Germaniei, totuşi, mai sunt unii generali care mai speră că nemţii ar putea ajunge la o pace 
de compromis cu anglo-americnaii; toţi însă, fără deosebire, urăsc de moarte bolşevismul şi se tem 
de el; discipliana este mult mai tare decât părerile lor şi cât timp mai există o singură licărire de 
speranţă, aceşti oameni sunt hotărâți să lupte mai departe contra ruşilor; dacă ar fi vorba de anglo- 
americani, armata noastră ar fi capitulat de mult. Câtă vreme armaa noastră nu este bătută definitv, 
fără nicio speranță de redresare, nici eu, nici Regele n-o poate ciştiga într-o acţiune pentru 
răsturnarea lui Antonescu; aceasta este convindgerea mea adâncă şi a Regelui, pe care eu nu vreau 
să-l împing într-o aventură mai mult decât periculoasă”. Dându-i dreptate, luliu Maniu îi cere, totuşi, 
să găsească un număr de militari care să-l urmeze pe rege: „Între un Antonescu, un dictator şi un 
uzurpator şi-ntre Suveran, un rege constituţional, nu văd cum generalii la care s-ar face apel ar ezita 
de partea cui să treacă. Primul lucru este să-l convingi pe Rege să fie ferm şi să înțeleagă că a sosit 
momentul când el trebuie să salveze tara, Coroana şi pe el însuşi; apoi trebuie să luaţi contact cu 
militarii care comandă unităţi în Capitală şi împrejurimi şi să căutaţi să-i convingeti că este cu totul 
inutilă continuarea războiului alături de nemți”. 


La Stockholm, George Duca informează pe Aleksandra Kollontay că opoziţia din România a decis, cu 
aprobarea regelui Mihai |, trimiterea peste linia frontului a generalului Aurel Aldea, investit „cu puterile 
necesare” pentru a stabili cooperarea cu forţele sovietice. 


De la Bucureşti, ambasadorul german Manfred von Killinger îl dezinformează pe Hitler: „Situaţia este 
pe deplin sigură. Regele Mihai garantează alianţa cu Germania”. 


12 august 1944. George Duca transmite lui Grigore Niculescu-Buzesti răspunsul primit de la 
Aleksandra Kollontay în legătură cu „misiunea Aldea”: „Guvernul sovietic doreşte, înainte de“a se 
putea rosti asupra misiunii generalului Aldea, să aibă câteva preciziuni complimentare despre cei pe 
care d-sa îi reprezintă, adică asupra insemnatatii noului Front National-Democratic. 


- Care este exact rolul şi importanţa politică a lui Tătărescu în sânul Partidului Liberal; de asemenea, 
care sunt legăturile lui cu Regele? 


- Dacă există una sau mai multe personalităţi de mare influenţă care să aibă de spus un cuvânt 
hotărâtor în asociaţia Frontului (National-Democratic - n.n.)? 


- Dacă şi care sunt partidele politice în afara Frontului?”. 


Colonelul Nicolae Dragomir, şeful de stat major al Armatei 4, aflată în dispozitiv de luptă în Moldova, 
se pronunţă pentru adoptarea unor măsuri politice şi militare care să permită evitarea eminentului 
dezastru: „În momentele decisive care vor urma este indispensabil să luăm în mâini româneşti frânele 
conducerii trupelor de pe frontul român. Aceasta ne va da putinţa de a reanaliza pe deplin manevra 
militară şi politică pe care o impune situaţia internaţională în curs de răsturnare”. 


14 august 1944. Grigore Niculescu-Buzeşti transmite lui George Duca răspunsurile la întrebările 
ambasadoarei Aleksandra Kollontay în legătură cu susţinerea politică a „misiunii Aldea”, precizând că 
generalul „va vorbi” în numele Frontului/Blocului National-Democratic „a cărui acţiune este dusă pe 
deplin acord cu Majestatea Sa”, că „gruparea Tătărescu” nu făceau parte din Frontul/Blocul National- 
Democratic (considerat de rege ca „expresiunea opiniei publice”) şi nu avea „vreo legătură specială 


cu Coroana”. 


15 august 1944. Maniu îşi menţine convingerea că o debarcare în Balcani era exclusă şi că în acest 
context, Antonescu trebuia să pună capăt războiului sau să demisioneze, în caz contrar regele 
trebuind să-l demită, iar dacă refuză să-l aresteze. 


16 august 1944. Constantin Sănătescu informează pe luliu Maniu şi colaboratorii săi despre discuţia 
avută cu lon Antonescu, care i-a declarat: „Noi trebuie să continuăm războiul alături de nemti, chiar 
cu riscul de a pierde toată Moldova, Basarabia şi o parte a Dobrogei, întrucât ei dispun de 22 divizii şi 
sunt hotărâți să mai aducă si altele la nevoie, iar ruşii nu vor împinge atacurile lor dincolo de linia 
Nämoloasa-Galati- Cahul-Ismail pentru simplu motiv că nu vor să alarmeze pe turci, intrând în 
Bulgaria”. La întrebarea ce este de făcut, Maniu a răspuns: „Trebuie înlăturat imediat, întrucât 
prezenţa lui în capul guvernului devine o primejdie mortală pentru ţara noastră; Hitler este la pământ; 
armata germană este gata să se prăbuşească dintr-un moment în altul, iar calculele lui, în special 
acelea referitor la o pace separată cu Anglia, sunt simple utopii de om nebun şi disperat... Dacă 
plecăm de la ideea că prezenţa lui la conducerea statului este o primejdie pentru naţiune, atunci 
răspunsul e simplu; îl înlăturăm prin toate mijloacele; mai întâi poate fi convins să se retragă de 
bunăvoie, iar dacă rezistă, trebuie înlăturat cu forța, arestându-l şi izolându-l pentru a nu crea 
dificultăţi noului guvern; Regele n-are decât să-l cheme la Palat, să-i ceară de faţă cu d-stră se 
demisioneze, iar dacă se opune să-l aresteze pe loc şi să procedeze imediat, la fel, cu colaboratorii 
săi apropiaţi, pentru acesta, d-stră, ca militar, împreună cu ceilalţi ofiţeri credincioşi Regelui ştiţi ce 
aveţi de făcut, n-am să vă învăţ eu ce măsuri trebuie să luaţi; eu, cu Dinu Brătianu şi cu celelelalte 
partide din Blocul Democrat, vă asigurăm spijinul politic al întregii tari; restul vă priveşte pe d-stră şi 
pe Rege... Vorbiti cu Regele, intelegeti-va cu el asupra măsurilor celor mai potrivite pentru a înlătura 
pe Antonescu şi veţi vedea că scrupulele d-stră de conştiinşă se vor atenua în fata hotărârii 
Suveranului de a salva ţara”. 


17 august 1944. La Moscova, Averell Harriman informează pe A.I. Vişinski că „emisari români, pe 
nume profesor Giurescu şi colonel Teodorescu, care susţin pe că reprezintă pe mareşalul Antonescu 
şi pe Mihai Antonescu, au luat contact de curând cu reprezentanţii americani la Istanbul, cu sugestii 
de pace vagi şi nerealiste, cărora guvernul american nu le acordă consideraţie”. d 


18 august 1944. George Duca este informat, la Stockholm, printr-un mesaj de la Bucuresti, ca 
„Misiunea Aldea” trebuia solutionata „de urgenţă” deoarece ,,timpul pierdut agravează situaţia 
României prin posibilitatea de indiscretiune şi prin întărirea controlului german în interior”. 


19 August 1944. lon Antonescu atenționează pe Carl Clodius că dacă germanii nu vor readuce în 
Moldova cel puţin o divizie blindată îşi va rezerva libertatea de acţiune. 


20 august 1944. luliu Maniu telegrafiaza lui Barbu Ştirbei, la Cairo: „Am hotărât să intrăm în acţiune. 
Totuşi, sperăm că reprezentanţii celor trei puteri îşi dau seama de situaţia în care ne găsim, datorită 
lipsei unui răspuns privitor la planul propus şi mai ales asupra ajutorului propus... De aceea cerem cu 
ce mai mare insistenţă ca să ne informaţi despre ce puteţi să ne daţi din ceea ce am cerut. Dorim să 
ştim dacă putem să contăm cel puţin pe un bombardament aerian asupra punctelor pe care le vom 
indica..., asupra paraşutiştilor şi asupra unei forte aeriene care va organiza atacul în scopul de a ne 
ajuta în operaţiunile noastre interne... Am prefera ca dvs. să ne comunicaţi că nu puteţi să ne dati tot 
ce am cerut şi să ne spuneţi pe ceea ce putem conta, decât să ne lăsaţi în ignoranță, lucru care este 
complet paralizant. Avem motive să credem că în cazul unei acţiuni a României, noi vom fi atacați pe 
la spate din Ungaria de trupele germane şi ungare. Ajutorul care ne va fi dat va avea ca unul din 
sectoarele principale combaterea acestui pericol”. 


21 august 1944. În discuţia cu regele Mihai I, Mihai Antonescu îşi ia angajamentul „ca în două zile să 
clarifice situaţia cu Mareşalul, spre a hotări într-un fel”. Sir H. Knarchbull-Hugessen, ambasadorul 
britanic la Ankara, transmite Foreign Office-ului că a fost informat de premierul turc, Mehmet Şukru 
Saracoglu, că maresalul lon Antonescu a declarat ministrului turc la Bucureşti (după discuţia avută cu 
Hitler) că „dacă englezii vin în România, el şi-ar repeta hotărârea de a-i primi ca prieteni, dar, atâta 
vreme cât Hitler se află în starea actuală de furie iar 800.000 de soldaţi germani se găsesc în 
România n-ar fi nici posibil şi nici în interesul României să desfăşoare operaţiuni militare împotriva 
Germaniei”. Informat de anglo-americani, A. Visinski consideră „nerealiste” propunerile lui lon 
Antonescu si Mihai Antonescu, transmise prin C.C. Giurescu si Traian Teodorescu. 


Grigore Niculescu-Buzesti cere lui George Duca ,,in numele Blocului National-Democratic si cu 
asentimentul M.S. Regelui” să ia „imediat contact” cu ambasadoarea Aleksandra Kollontay şi să-i 
ceară ,,un răspuns cat mai urgent în chestiunea misiunii A (Aldea - n.n.), precizând că „lipsa unei 
coordonări a acţiunii noastre noastre române cu cea a armatei sovietice este singurul obstacol ce se 
opune ieşirii imediate din război a României”. Îi mai solicită să lase să se înţeleagă că „totul nu 
depinde decât de coordonarea acţiunii militare cu sovietele” şi să-şi exprime mirarea că „armata 
sovietică renunţă la concursul asigurat dinainte al armatei noastre împotriva trupelor germane din 
România”. 

22 august 1944. Percepția lui lon Antonescu despre propunerile de armistițiu sovietice: 

„l-am răspuns (lui lon Mihalache - n.n.) că... a accepta astăzi propunerile Molotov însemnează: 


- a face un pact politic de renunțare si pierderea Basarabiei și Bucovinei, act pe care România nu l-a 
făcut până acum niciodată de la 1812 și până la ultimatumul Molotov. l-am adăugat că după părerea 
mea, făcând acest act, putem pierde beneficiul Chartei Atlanticului, în care Roosevelt si Churchill s-au 
angajat, printre altele, «să nu recunoască nicio modificare de frontieră, care nu a fost liber 
consimtita»; 


- să bag tara pentru vecie în robie, fiindcă propunerile de armistițiu contin si clauza despägubirilor de 
război neprecizate, care bineînțeles constituie marele pericol, fiindcă drept gaj al plății lor rușii vox tine 
tara ocupată nedefinit. Cine, am răspuns domnului Mihalache, își poate lua răspunderea acceptării 
acestei porți deschise, care poate duce la robia neamului? 


- a treia clauză si cea mai gravă e aceea de a întoarce armele în contra Germaniei. Cine poate, am 
arătat domnului Mihalache... să-și ia răspunderea consecințelor viitoare asupra neamului a unui 
asemenea gest odios, când putem să ieșim din război oricând dorim. Am avea bazele viitoarei politici 
a statului asigurate și i-am afirmat că dacă... de domnul Maniu pe care l-am lăsat și i-am înlesnit 
tratativele directe cu anglo-americanii sau domnul Mihai Antonescu, care a tratat cu știința mea, eu 
nu m-aş da la o parte și aș da, dacă mi s-ar cere, orice consens pentru a scoate România din război, 
luându-mi curajul și răspunderea să spun Fuhrer-ului în fata că România se retrage din război. 


- a patra condiţie cerută de Molotov și de anglo-americani este să dau ordin soldaţilor să se predea 
rușilor şi să depună armele, care ne vor fi puse la dispoziţie pentru ca împreună cu rușii să alungăm 
pe nemți din tara. Care om cu judecata întreagă și cu simțul răspunderii ar putea să dea soldaților 
țării un astfel de ordin care odată enunțat ar produce cel mai mare haos și ar lăsa tara la discretia 
totală a rușilor și germanilor? Numai un nebun ar putea accepta o astfel de condiţie și ar pune-o în 
practică... 


- În sfârșit, propunerile Molotov mai conțineau și clauza care ne impunea să lăsăm Rusiei dreptul de 
a pătrunde pe teritoriul României oriunde va fi necesar pentru a izgoni pe nemți din tara. Adică, sub 
altă formă, prezenta ocupație rusească cu toate consecințele ei. Reamintind toate acestea domnului 
Mihalache, el mi-a spus, ceea ce a constituit o surpriză pentru mine, că trebuie să mărturisească că 
dumnealor, adică national-taranistii, s-au înșelat; au crezut în sprijinul anglo-americanilor însă și-au 
făcut convingerea definitivă că aceștia sunt total nepregatiti de a indispune pe ruși și că suntem lăsați 
la totala lor discreţie, ca și Polonia și alte tari. 


În consecință, trebuie să ne considerăm o generaţie sacrificată, să ne resemnăm și să așteptăm. I- 
am răspuns domnului Mihalache că într-o astfel de situaţie este de preferat ca un popor, pe care-l 
așteaptă, dacă are siguranța că îl aşteaptă o asemenea soartă, să moară eroic decât să-și semneze 
singur sentința la moarte. 


Domnul Mihalache a insistat încă odată să accept să fac eu armistițiul si să semnez pacea, fiindcă 
condițiile puse sunt condiții de pace nu de armistițiu (este sublinierea domniei sale). Bineînțeles am 
declinat (refuzat) acesta”. 


După o puternică pregătire de artilerie si aviaţie, fronturile 2 si 3 ucrainene declanșează ofensiva 
„laşi Chișinău”, înaintând 25-30 km până la lași și Târgu Frumos. La prânz, generalul lie Steflea 
solicită, telefonic, lui lon Antonescu aprobarea pentru retragerea trupelor din zona oraşului laşi. | s-e 
răspunde că vor discuta problema la comandmanetul Armatei 4, unde mareşalul va ajunge la orele 
18.00. La Bacau, lon Antonescu discută situaţia frontului cu generalii Otto Wohler, Ilie Șteflea, 
Gheorghe Avramescu și colonelul Nicolae Dragomir. La Târgu Ocna, face același lucru cu generalul 
Hans Friessner, promițând, la insitenta generalului german, că va rămâne mai departe alături de 
Germania. 


Mareșalul acceptă cererea generalului Hans Friessner ca pe front comanda să fie unică, dar 
precizează ca înainte să fie date ordinele problemele trebuiau să fie discutate. Cere să nu se mai 
scoată forte germane din dispozitivul de luptă deoarece „România luptă pentru viața ei”. După ce a 
făcut aprecieri critice la adresa Germaniei, lon Antonescu precizează: „Eu sunt singurul conducător 
de stat din Europa care poate să meargă în mijlocul poporului lui fără «gardă de corp», fără să aibă 
teamă că i se va întâmpla ceva. Eu sunt singurul conducător de stat din Europa, care îşi poate 
permite să apară, ca oficialitate, nepăzit. Poporul român ar putea să ştie ce soartă îl aşteaptă din 
partea aliatului german după victoria finală. Eu declar din nou că, cu toate acestea, poporul român a 
mers din totală convingere şi ca cel mai corect şi loial aliat de partea Germaniei şi va merge mai 
departe”. 


Cu acelasi prilej, maresalul roman a propus ca trupele sa se retraga ,dintr-o data pe aliniamentul 
Dunare - poalele Carpatilor” si a afirmat ca ,este singurul caz in istorie cand un popor participa ca 
aliat la un razboi, fara un tratat de alianta politica sau militar” - avea sa consemneze Hans Friessner. 


Aflat la Sinaia, regele Mihai | revine in Bucuresti, unde are, in cursul noptii spre 21 august 1944, o 
întâlnire secretă cu Constantin Sănătescu, generalul Aurel Aldea, Grigore Niculescu-Buzesti, 
colonelul Dumitru Dămăceanu, lon Mocsony-Stârcea, colonelul Emilian lonescu, dar şi cu luliu Maniu, 
C.I.C. Brătianu, Constantin Titel Petrescu şi Lucrețiu Pătrăşcanu. Se discută probleme ale punerii în 
aplicare a planului privind declanșarea „acţiunii” (la 26 august 1944); în funcţie de programul 
mareșalului se admite și devansarea acţiunii pentru 24 august 1944. 


informat de Grigore Niculescu-Buzesti despre declanşarea ofensivei sovietice, luliu Maniu ii 
răspunde: „Antonescu, trebuie să fie chemat la Palat şi să i se ceară pe loc să semneze în faţa 
Regelui ordinul de încetare a focului şi-n caz de refuz să fie arestat pe loc, imediat; trebuie luate 
măsuri din timp ca să fie arestaţi si lca, g-ralul Pantazi şi Piki Vasiliu, precum şi comandantul 
jandarmeriei”. 


Alexandru Cretzianu primeşte mesajul lui luliu Maniu şi îl retransmite lui Barbu Ştirbey, la Cairo: 
„Suntem hotărâți să trecem la acţiune. Sperăm că reprezentanţii celor trei Puteri Aliate îşi dau seama 
de situaţia inextricabila în care ne găsim fata de lipsa oricărui răspuns cu privire la planul propus şi în 
special la ajutorul cerut în interior. Este imposibil a se putea face un plan de operaţiuni în vederea 
jeşirii României din război în lipsa unui minimum de preciziuni cu privire la intenţiile Aliaților în aceasta 
materie. Rugăm, deci, foarte insistent să ni se răspundă ce ni se poate da din ce am cerut. Am vrea 
să ştim dacă putem conta cel putin pe bombardamente aeriene ale căror puncte vi le vom indica, 
bombardamente ce ne-au fost, de altfel, promise formal de generalul Wilson, pe paraşutişti şi pe 
ooarecare forță de aviatică ce ar rămâne pe bazele noastre pentru a ne ajuta în operaţiunile din 
interior. Desigur că, în lipsa unor trupe aeropurtate, aceste operaţiuni din interiorul ţării vor avea o 
amploare mai mică decât cea prevăzută în planul propus. Va fi mai greu să putem tine tot interiorul şi 
va trebui să ne limitam la câteva centre de rezistenţă. Am prefera să ni se răspundă că nu ni se poate 
dat tot ce am cerut şi să ni se arate pe ce putem conta, decât să fim ţinuţi într-o ignoranță care ne 
paralizează cu desăvârşire. Avem motive să credem că, în cazul unei acţiuni a României, vom fi 
atacați prin Ungaria de către trupele germane şi ungare, ajutorul ce ni s-ar da ar avea drept unul din 
principalele sale obiective înlăturarea acestei ameninţări”. Liderul national-täränist mai dorea să ştie 
dacă „un avion purtând trei sau patru persoane care ar pleca din România ar putea să aterizeze în 
Turcia şi, dacă da, unde şi în ce condițiuni”. 


22 august 1944. În Moldova, Armata 27 înaintează pe valea Siretului spre șoseaua Roman — Bârlad, 
Armata 7 gardă străpunge frontul Corpului 5 armată român, în zona Târgu Frumos, și înaintează spre 
Roman. În urma discuţiei (la Bacău, după orele 9.00) cu militarii români și cu Otto Wohler, lon 
Antonescu aprobă retragerea Armatei 4 pe aliniamentul F.N.B., în timp ce Corpul 7 armată german 
trebuia să închidă” trecătorile Carpaţilor Orientali. 


Mihai Antonescu telegrafiază Legatiei române de la Ankara: „Situaţia frontului foarte serioasă... 
Faceţi să se ştie că numai la Stockholm ne-au sugerat tratative, dar fără englezi. Am socotit grav şi 
imprudent. Am contat că dacă frontul din răsărit se va rupe şi România îşi va putea lua libertatea 
mişcărilor vom primi cel putin sprijin de aviaţie şi parasutisti, dacă nu debarcări, care să împiedice 
rusificarea Balcanilor... Vă informez, cu toată conştiinţa de român, că din punct de vedere intern 
poziţia este foarte grea şi a rămas confuză până azi... Azi adresez un apel românesc pe care, cu 
aceeaşi conştiinţă, îl consider ultim într-un sens pozitiv. Rog pe di Saracioglu să-mi răspundă dacă 
îmi dă concurs diplomatic mie, sau celui care ar veni, pentru români, acolo, pentru a merge mai 
departe, dacă putem conta din vreo parte pe sprijin diplomatic faţă de Rusia şi eventual administrativ 


sau chiar militar, pentru asigurarea conditiunilor armistitiului... Astept räspunsul dvs., pana maine, 
miercuri seara” (in caz de raspuns favorabil, a luat in calcul sa se deplaseze la Istanbul, impreuna cu 
A.G. Gardyne de Chstelain). + Primind mesajul, lordul Moyne îl comunică imediat lui N.V. Novikov, 
care nu a manifestat interes, motivând că nu avea instrucţiuni de la guvernul său. 


Pentru obţinerea sprijinului S.U.A., Mihai Antonescu se adresează şi Legaţiei române de la Berna să 
intervină pentru obţinerea sprijinului S.U.A: ,,Rugati pe fiul şi tatăl profesorului să transmită 
Profesorului în Statele Unite că-l rog călduros să-mi dea tot concursul în zilele ce vor urma”. 


Constantin Sănătescu roagă pe Constantin Pantazi să ia măsuri pentru deplasarea de trupe în jurul 
Capitalei. 


La Stockholm, Duca primeşte o telegramă de la Grigore Niculescu-Buzesti prin care i se cerea să afle 
de la Aleksandra Kollontay informaţii noi despre ,,misiunea Aldea”. Ambasadoarea sovietică îi 
răspunde că sovieticii erau de acord, urmând a se stabil a doua zi, zonele de trecere a avionului. 


Seara, la orele 20.00, A.G. de Chastelain (aflat în stare de arest în clădirea Inspectoratul general al 
Jandarmeriei) este întrebat de generalul Constantin Vasiliu-Piky dacă ar dori să se deplaseze la Cairo 
împreună cu Mihai Antonescu. 


Mihai Antonescu se întâlnește (din iniţiativă proprie) cu însărcinatul de afaceri al Turciei căruia îi cere 
ca guvernul turc să se ocupe de semnarea armistiţiului în 24 de ore (face cunoscut că avea „deplinul 
acord” al regelui, mareșalului și liderilor opoziţiei. Turcia va informa despre acest lucru guvernele 
S.U.A. și Marii Britanii, care vor răspunde la... 24 august 1944. Acelaşi Mihai Antonescu va 
abordează probleme ale ieşirii României din război şi în discuţiile avute cu regele Mihai |, Carl 
Clodius, Manfred Killinger şi Renato Bova Scoppa, după care va pleca cu lon Mihalache la Snagov 
pentru a discuta cu mareșalul. 


Revenit de pe front, lon Antonescu discută cu Carl Clodius, reprezentantul Germaniei la București: 
„D-lui Clodius - preciza mareşalul după ce a fost arestat - i-am vorbit în fata D-lui M. Ant (Antonescu - 
n.n.) pe un ton răspicat şi i-am amintit că atât prin dl M. Ant (Antonescu - n.n.) de acum câteva luni, 
cât şi în februarie, la ultima întrevedere, am arătat Germaniei că, dacă frontul nu se va menţine pe 
linia Tg.Neamt-Nord lasi-Nord Chişinău-Nistru, România va căuta soluţia politică pentru terminarea 
războiului. l-am arătat D-lui Clodius că nicio tara, nici chiar Germnaia, nu ar putea continua războiul 
în caz când jumătate din teritoriul ei ar fi ocupat şi ţara total la discretia Rusilor. l-am cerut ca şi DI M. 
Ant (Antonescu - n.n.) să arate acest lucru la Berlin, să roage să înțeleagă poziţia Ţării noastre în fata 
cataclismului ce o ameninţă şi a mea în fata Istoriei şi a Ţării şi să-mi dea dezlegarea a trata un 
armistițiu, dorind să ieşim din această situaţie ca oameni de onoare şi nu prin acte care ar dezonora 
pentru vecie Tara şi pe conducătorii ei. DI. Clodius a promis că va arăta exact dorinţa noastră; i-am 
arătat că noi trebuie să ne luăm libertatea de a ne apăra viata viitoare a neamului". Transmitand 
Informaţia la Berlin, Carl Clodius aprecia că lon Antonescu „doreşte să aibă mână liberă spre a face o 
încercare disperată de ieşire din război în cazul în care se va produce o prăbuşire a frontului”. 


În timpul întâlnirii cu lon Antonescu, lon Mihalache îi propune (cu acordul lui luliu Maniu) să încheie 
armistițiu însă acesta refuză. „Domnul Mihalache - avea să consemneze mareșalul în camera-safe-ul 
regelui, după ce a fost arestat - mi-a cerut să mă sacrific și să fac eu pacea, oricât de grele ar fi 
condiţiile. l-am răspuns că... a accepta astăzi propunerile Molotov insemneaza: 


- a face un pact politic de renunțare și pierderea Basarabiei și Bucovinei, act pe care România nu l-a 
făcut până acum niciodată de la 1812 și până la ultimatumul Molotov. l-am adăugat că după părerea 
mea, făcând acest act, putem pierde beneficiul Chartei Atlanticului, în care Roosevelt și Churchill s-au 


angajat, printre altele, «sa nu recunoasca nicio modificare de frontiera, care nu a fost liber 
consimtita«». Azi, a semna propunerea Molotov, insemneaza a lăsa mari rascruci pentru viitorul ţării 
în ceea ce privește granițele ţării; 


- să bag tara pentru vecie în robie, fiindcă propunerile de armistițiu contin și clauza despagubirilor de 
război neprecizate, care bineînţeles constituie marele pericol, fiindcă drept gaj al plăţii lor rușii vor tine 
țara ocupată nedefinit. Cine, am răspuns domnului Mihalache, își poate lua răspunderea acceptării 
acestei porţi deschise, care poate duce la robia neamului? 


- a treia clauză și cea mai gravă e aceea de a întoarce armele în contra Germaniei. Cine poate, am 
arătat domnului Mihalache... poate să-și ia răspunderea consecinţelor viitoare asupra neamului a 
unui asemenea gest odios, când putem să ieşim din război oricând dorim. Am avea bazele viitoarei 
politici a statului asigurate și i-am afirmat că dacă... de domnul Maniu pe care l-am lăsat și i-am 
înlesnit tratativele directe cu anglo-americanii sau domnul Mihai Antonescu, care a tratat cu știința 
mea, eu nu m-aș da la o parte si aș da, dacă mi s-ar cere, orice consens pentru a scoate România 
din război, luându-mi curajul și răspunderea să spun Fuhrer-ului în fata că România se retrage din 
război; 

- a patra condiţie cerută de Molotov și de anglo-americani este să dau ordin soldaţilor să se predea 
rușilor și să depună armele, care ne vor fi puse la dispoziţie pentru ca împreună cu rușii să alungăm 
pe nemți din tara. Care om cu judecata întreagă si cu simţul răspunderii ar putea să dea soldaţilor 
țării un astfel de ordin care odată enunțat ar produce cel mai mare haos si ar lăsa tara la discretia 
totală a rușilor și germanilor? Numai un nebun ar putea accepta o astfel de condiţie si ar pune-o în 
practică... 


- În sfârșit, propunerile Molotov mai conţineau și clauza care ne impunea să lăsăm Rusiei dreptul de 
a pătrunde pe teritoriul României oriunde va fi necesar pentru a izgoni pe nemți din tara. Adică, sub 
altă formă, prezenta ocupaţie rusească cu toate consecinţele ei. Reamintind toate acestea domnului 
Mihalache, el mi-a spus, ceea ce a constituit o surpriză pentru mine, că trebuie să mărturisească că 
dumnealor, adică national-taranistii, s-au înșelat; au crezut în sprijinul anglo-americanilor însă și-au 
făcut convingerea definitivă că aceștia sunt total nepregatiti de a indispune pe ruși și că suntem lăsați 
la totala lor discreție, ca si Polonia si alte tari. În consecinţă, trebuie să ne considerăm o generaţie 
sacrificată, să ne resemnăm și să așteptăm. l-am răspuns domnului Mihalache că într-o astfel de 
situaţie este de preferat ca un popor, pe care-l așteaptă, dacă are siguranţa că îl așteaptă o 
asemenea soartă, să moară eroic decât să-și semneze singur sentinţa la moarte. Domnul Mihalache 
a insistat încă odată să accept să fac eu armistițiul și să semnez pacea, fiindcă condiţiile puse sunt 
condiţii de pace nu de armistițiu (este sublinierea domnei sale). Bineînţeles am declinat (refuzat) 
acesta”. 


Seara târziu, Mihai Antonescu cere lui Neagu M. Djuvara, secretar de Legaţie, sa se deplaseze la 
Stockholm şi să comunice ambasadorului Frederic Nanu „să reia contactul cu reprezentanţii sovietici 
şi să întrebe dacă condiţiile sunt aceleaşi ca în aprilie trecut, unde şi cum să se ducă negocierile, 
dacă guvernul sovietic vrea să discute cu un reprezentant al opoziţiei sau dacă cere şi un 
reprezentant al actualului guvern”. Informat (telefonic, în seara zilei) de Grigore Niculescu-Buzesti că 
mareșalul lon Antonescu intenţionează să se deplaseze din nou pe front (vineri, 24 august), că nu se 
știe când va reveni în București și că are intenţia să evacueze guvernul, regele Mihai | (aflat la Sinaia) 
revine în București, unde, în noaptea spre 23 august, la Palatul Regal, are loc ultima reuniune a celor 
care pregăteau înlăturarea mareşalului lon Antonescu (cel mai târziu la 26 august 1944, cel mai 
devreme la 24 august). La indicatia suveranului este stabilit textul unei telegrame prin care se Gerea 
lui Alexandru Cretzianu să solicite Aliaților să bombardeze „masiv, chiar în ziua de sâmbătă, 26 


august, începând cu orele 13 (ora românească) si timp cat mai îndelungat”, obiective germane situate 
la nord de Bucureşti şi „puncte de acces înspre România”, situate pe teritoriul Ungariei, lugoslaviei şi 
Bulgariei. luliu Maniu se angajează să prezinte lista noului guvern în dimineaţa zilei de 23 august. 


Conform precizărilor lui Gheorghe Magherescu, în noaptea spre 23 august 1944, mareșalul lon 
Antonescu declară doctorului Zilișteanu: „Astăzi fac Pacea. Gata. S-a terminat războiul”. 


În urma consfătuirii de la Palatul Regal (din noaptea de 22 spre 23 august), Grigore Niculescu- 
Buzeşti redactează o telegramă, care avea să fie transmisă lui Alexandru Cretzianu în dimineaţa zilei: 
„Din înaltul ordin al Majestății Sale Regelui eşti însărcinat a transmite cu extremă urgenţă emisarilor 
de la Cairo următoarele: În vederea evenimentelor decisive ce vor avea loc în România sâmbătă, 26 
august, cerem conform promisiunii formale făcute de generalul M. Wilson: I. [inerea sub 
bombardament masiv chiar în ziua de sâmbătă, 26 august, începând cu orele 13 (ora românească) şi 
timp cât mai îndelungat” a poziţiilor germane situate la nord de Bucureşti, a centrelor feroviare de la 
Szegedin, Apahida şi Sfântu Gheorghe, precum şi a zonelor de acces spre România din Ungaria, 
lugoslavia şi Bulgaria. Mesajul avea să fie primit de Alexandru Cretzianu în seara zilei şi retransmis la 
Cairo pentru informarea Aliaților. 


Mihai Antonescu solicită însărcinatului cu afaceri turc la Bucureşti, S. Istinyeli să intervină la Ankara 
pentru ca guvernul Turciei să intermedieze încheierea armistiţiului între România şi Naţiunile Unite. În 
aceeaşi zi, acesta telegrafiază lui Sükrü Saracioglu, prim-ministrul Turciei: „M-a întâlnit chiar acum cu 
primul ministru (Mihai Antonescu - n.n.). El mi-a spus că situaţia este foarte serioasă. În două zile 
întreaga Basarabie va fi ocupată de ruşi. Noi dorim ca dv. să actionati ca intermediari ai nostri pentru 
a obţine un armistițiu. Vorbesc în deplin acord cu Regele, cu mareşalul şi cu toţi liderii opoziţiei. Va 
rog să obţineţi în interval de 24 de ore răspunsul guvernelor britanic şi american la următoarele: 
primul-ministru al Românei ar dori să ştie care dintre cele trei alternative este preferată de guvernele 
britanic şi american: 


- trimiterea unui reprezentant român la Moscova pentru a încheia un armistițiu; 


- intrarea simultană în legătură cu americanii, britanicii şi ruşii pentru a stabili condiţiile unui armistițiu; 
sau 3. Discutarea condiţiilor armistiţiului la Cairo cu Aliaţii?”. La rându-i, ambasadorul britanic la 
Ankara, Sir H. Knatchbull-Hagessen, va informa Foreign Office-ul, cu precizarea că Mihai Antonescu 
dorea să ştie „care dintre aceste trei variante ar fi preferată de anglo-americani”. Tot de la Ankara, 
Washinghtonul va fi informat de R.F. Kelley, însărcinatul cu afaceri al S.U.A. 


În acelaşi scop, Mihai Antonescu a telegrafiat şi lui Alexandru Cretzianu, la Ankara: „Situaţia militară 
înaintează foarte grav. Nu ştiu ce rezultat va avea apelul meu la dl. Saracioglu. Dv trebuie să căutați 
în orice caz sprijin în sensul comunicării col. Teodorescu pentru a nu vedea teritoriul împărțit în teatru 
de luptă dincolo şi dincoace de Carpaţi”. 


În timp ce Neagu Djuvara se îndrepta spre Stockholm pentru a comunica lui Frederic Nanu mesajul 
lui Mihai Antonescu de a relua „contactul cu reprezentanții sovietici” şi a întreba ,,daca condiţiile sunt 
aceleaşi ca în aprilie trecut, unde şi cum să se ducă negocierile, dacă guvernul sovietic vrea să 
discute cu un reprezentant al opoziţiei sau dacă cere şi un reprezentant al actualului guvern”, de la 
Stockholm, George Duca telegrafia mesajul Aleksandrei Kollontay că sovieticii erau de acord acord 
să primească peste linia frontului pe generalul Aurel Aldea, ca reprezentant al ,opozitiei", pentru a lua 
legătura cu sovietici. Era însă prea târziu deoarece peste puţin timp se va afla despre arestarea 
maresalului lon Antonescu şi trecerea României de partea Naţiunilor Unite”. 


În tara, aflând (în dimineaţa zilei) de la colonelul Radu Davidescu că mareșalul lon Antonescu urma 
să plece „direct pe front fără a trece pe la Majestatea Sa”, lon Mocsonyi-Stârcea informează imediat 
pe rege. 


În jurul orei 9.00, Mihai Antonescu anunţă pe Mircea lonnitiu că „ar dori să vină la Palat în audienţă şi 
că mareşalul va veni mai târziu”. Informat de secretar, suveranul îşi dă acordul pentru după-amiaza 
zilei, la orele 15.00. Apoi, face cunoscut colaboratorilor (Aurel Aldea, Constantin Sănătescu, Grigore 
Niculescu-Buzeşti, loan Mocsonyi-Stârcea, Mircea lonnitiu) că va ridica problema armistiţiului în 
timpul audienței lui lon Antonescu şi că în situaţia în care acesta nu va fi de acord să îl încheie îl va 
demite şi aresta. Se decide ca Grigore Niculescu-Buzesti, Constantin Sănătescu şi loan Mocsonyi- 
Stârcea să ia legătura cu luliu Maniu, C.I.C. Brătianu şi Lucrețiu Patrascanu şi să-i informeze despre 
acest lucru. Cu acelaşi prilej se stabilesc şi detaliile arestării mareşalului, modalităţile de întrerupere a 
legăturilor telefonice ale comandamentelor germane etc. 


luliu Maniu, Lucrețiu Pătrășcanu, Constantin Titel-Petrescu şi Constantin Agiu cad de acord că era 
mai bine ca armistițiul să fie încheiat de lon Antonescu. Întrebat de Constantin Agiu dacă accepta să 
preia conducerea guvernului, liderul national-taranist răspunde că era mai bine să fie lăsat Antonescu 
„să se descurce”. Câteva ore mai târziu, şi-a menţinut poziţia si în fata lui C.I.C. Brătianu si 
Constantin Titel-Petrescu, cei trei decizând ca Gheorghe Brătianu să încerce să-l convingă pe lon 
Antonescu să încheie el armistițiul, acordându-i sprijinul politic deplin. 


Mandatat de opoziţie, Gheorghe Brătianu propune lui lon Antonescu (la orele 10.30, la Snagov) să 
înceapă tratativele de pace cu aliaţii. Referindu-se la această întâlnire, lon Antonescu a consemnat 
următoarele în timp ce era închis în safe-ul regelui: „În dimineaţa zilei de astăzi, pe când eram în 
Consiliu de Miniștri, a cerut să mă vadă domnul Gheorghe Brătianu, care, spre deosebire de domnul 
Mihalache, mi-a declarat că vine de la o întrevedere cu domnii Maniu și Dinu Brătianu, și că vine cu 
mandatul formal de la ambii că sunt de acord si că își iau alături răspunderea, dacă accept să fac eu 
tratativele de pace. l-am răspuns că accept cu condiţia să mi se dea în scris acest angajament, să 
accepte ca el să fie publicat pentru ca poporul să vadă că s-a înfăptuit unirea internă și pentru ca 
străinătatea, aliaţii și inamicii, să nu mai poată... (lipsă în text - n.n.) prin dezbinarea noastră. Omul 
Brătianu urma să-mi aducă adeverinţa scrisă înainte de audiența mea la rege, fiind că voiam să merg 
la această audienţă cu hotărârea luată, adică să-i pot afirma că dat fiind faptul că s-a realizat unirea 
politică internă, îmi pot lua angajamentul să încep tratativele de pace. Generalul Sănătescu a 
intervenit in discuţii (în timpul audienței de la Palatul regal — n.n.) de două ori și și-a luat 
angajamentul, fără să i-l fi cerut, că-mi aduce dânsul acest angajament pentru care i-am mulţumit”. La 
sfârşitul audienței, Gheorghe Brătianu a promis că va reveni, până la orele 13.00, cu textul- 
angajament semnat de luliu Maniu și C.I.C. Brătianu. Documentul nu a mai fost însă redactat si 
semnat. 


Pe front, nemulţumit de decizia generalului Helmuth von Grolmann de a retrage trupele române spre 
munți pentru a realiza legătura cu forțele ungare, colonelul Nicolae Dragomir a încercat, în dimineaţa 
zilei, să ia legătura cu mareșalul lon Antonescu, care se întorsese în Capitală, pentru a explica 
necesitatea și urgenţa replierii Armatei 4. Nereușind, a telefonat (la orele 9.45) generalului Constantin 
Sănătescu, informându-l că frontul „este complet rupt, încă de acum două zile”, că inamicul înainta cu 
blindatele într-o breșă de 100 km între Siret și Prut „fără să i se poată opune vreo rezistenţă 
serioasă”. Nemulțumit de felul în care lon Antonescu reglementase mai înainte aceste probleme cu 
comandamentele germane și în care se comportase cu generalii și ofițerii comandamentului Armatei 
4, colonelul Nicolae Dragomir mai arăta: „Domnul general Avramescu, care s-a raliat la teza pe. care 
am arătat-o, a fost bestelit de domnul mareșal în fata nemților. l-am spus domnului mareșal să aibă în 
vedere numai situația militară si politică a României și în ultimele două zile n-a facut nici o aluzie la 
consecinţele pe care le-ar putea avea această situaţie. Este cazul să rezolvati imediat această 


problemă cu domnul maresal”. În încheiere, colonelul Nicolae Dragomir a făcut o afirmaţie 
susceptibila de mai multe interpretări: „Totul este pregătit. Puteţi conta, în momentul militar si politic 
care se aproprie, pe absoluta noastră credință românească. Aştept de la dvs. un răspuns”. 


În memoriile sale, generalul Constantin Sănătescu menţionează convorbirea cu colonelul Nicolae 
Dragomir și afirmă că i-a ordonat „să ia legătura imediată cu generalul Ilie Șteflea, care trebuie sa 
aibă instrucţiuni de la mareșal”. Nicolae Dragomir consemna însă că la sfârșitul convorbirii, 
Constantin Sănătescu i-a declarat că dacă situaţia este așa de gravă va determina pe rege „ca până 
într-o oră să fie chemat domnul mareșal Antonescu și să i se impună a alege între demisie sau 
semnarea armistițiului”. 


Deteriorarea situaţiei de pe front în orele următoare l-a determinat pe același colonel Nicolae 
Dragomir să trimită, la orele 12.00, un raport mareșalului Antonescu, în care arăta situația gravă în 
care se afla Armata 4 română si își exprima convingerea că „singurul scop al operaţiilor noastre nu 
mai poate fi decât salvarea acestei armate într-un mod care să fie încă de ajutor pentru tara” și arăta 
că „este indispensabil, ca fără a întârzia o clipă să ne dati ordinul, sau cel putin dezlegarea de a 
ordona retragerea generală a armatei spre tara noastră de care noi nu ne putem despărţi. „Înainte de 
a ne lua răspunderi proprii așteptăm răspunsul dvs., care nu trebuie să întârzie niciun moment pentru 
salvarea armatei și ajutorarea ţării” - conchidea Nicolae Dragomir. În acest context, lon Antonescu a 
ordonat (în jurul orelor 13.00) generalului Gheorghe Avramescu să predea comanda Armatei 4 
generalului Ilie Șteflea, șeful Marelui Stat Major român, aflat pe front, motivând lipsa de personalitate 
a acestuia în relaţiile cu comandamentele germane. La orele 19.50, generalul Gheorghe Avramescu 
avea să răspundă: „Domnul mareșal mi-a ordonat precis să execut fără murmur ordinele 
comandamentului german. Astăzi mi se face vină tocmai prin faptul că nu m-am împotrivit 
comandamentului german. Eu predau comanda Armatei 4 generalului Șteflea, asa cum ordonă 
domnul maresal”. Era deci clar că între modul în care au privit rezolvarea situaţiei mareșalul lon 
Antonescu, pe de o parte, și generalul Gheorghe Avramescu și colonelul Nicolae Dragomir, pe de altă 
parte, erau diferențe mari, că între mareșalul lon Antonescu și comanda Armatei 4 române și între 
aceasta din urmă și eșaloanele superioare germane apăruse o gravă criză de comandament, care nu 
a mai putut fi solutionata. 


„Manevra politică” cerută de Nicolae Dragomir s-a efectuat după ruperea frontului de către trupele 
sovietice, după cum tardiv s-a dovedit a fi, la 22 august 1944, și ordinul dat de Hitler pentru replierea 
frontului pe aliniamentul fortificat Focsani-Namoloasa- Brăila, unde se spera că va fi oprită înaintarea 
forțelor sovietice. Toate acestea se petreceau în contextul unei dezastruoase situaţii militare pe front, 
în seara zilei de 23 august 1944, Corpul 18 tancuri din compunerea Frontului 3 ucrainean ajungând în 
zona Huşi, iar Corpul 7 mecanizat (Frontul 3 ucrainean) la trecerile de peste Prut de la Leuşeni, 
încercuirea Armatei 6 germane şi a trupelor române care luptau în masivul Corneşti devenind „o 
certitudine”, aşa cum aprecia generalul Hans Friessner. Beneficiind de o superioritate zdrobitoare de 
forţe, Frontul 2 ucrainean pătrunsese, în patru zile, 80 km în adâncimea dispozitivului de luptă 
germano-român, pe un front de circa 240 km, iar cele ale Frontului 3 ucrainean aproape 110 km, pe 
un front de 350 km. 


Orele 15.30. Mihai Antonescu sosește la Palatul Regal, fiind condus de colonelul Emilian lonescu în 
Casa Nouă. În timpul audienței, Mihai Antonescu cere regelui (în varianta Emilian Ionescu) să-i 
acorde „depline puteri” pentru a pleca, fără știrea mareșalului, la Cairo în vederea încheieri 
armistiţiului. Regele refuză și-i cere să rămână la audiența cu mareșalul. 


Orele 16.15-17.30. După ce decisese în Consiliul de Miniștri de la Snagov continuarea räzbôiului, 
mareșalul lon Antonescu sosește la Palatul regal (însoţit de o escortă formată din cinci mașini, 
parcate peste drum de Palat in fata Fundaţiei Carol |), unde este întâmpinat de colonelul Emilian 


lonescu pe care il intreaba: ,Ce face regele? Ce este la palat? | se raspunde: ,M.S. Regele va 
așteaptă în Casa Nouă si în Palat este liniște si totul normal”. În jurul unei mese rotunde din „salonul 
galben” se așează regele Mihai |, lon Antonescu (regele avea sa rememoreze că în timpul 
întrevederii lon Antonescu era „obosit, artagos, chiar’), Mihai Antonescu, Constantin Sănătescu; 
alături (în biroul regelui) se aflau Grigore Niculescu-Buzești, loan Mocsonyi Stârcea, generalul 
Alexandru Aldea, Constantin Anton, Alexandru loanitiu). 


În varianta Constantin Sănătescu, întrevedere s-a desfăşurat astfel: 
Regele: Care este situația, domnule mareșal? 


lon Antonescu: Disperată, Majestate. Frontul este străpuns și în Moldova și în Basarabia. (Constantin 
Sănătescu va aconsemna în Jurnal: „După obiceiul Mareşalului, în continuare începe tot el să atace, 
făcând răspunzătoare de acest dezastru armata care nu mai vrea să lupte, si din cauza agitatiei 
oamenilor politici, si lăsând chiar să se înțeleagă că și regele cu mine avem o parte din vină, căci am 
stat de vorbă cu oamenii politici, pe care i-am încurajat în acțiunea lor”). 


Regele: Ce trebuie să facem? Nu credeţi că e momentul a încheia armistițiul, fie dumneavoastră, fie 
un alt guvern? (Sănătescu: „Mareșalul răspunde categoric că nu trebuie să încheiem armistițiul”). 


Mihai Antonescu: Se poate să cerem si armistițiul însă sa mai așteptăm încă două zile, căci trebuie 
să vină niște răspunsuri de la Ankara și Madrid. 


Sănătescu: Domnule vicepreședinte, nu credeţi că așteptând două zile riscăm să ni se retragă 
condiţiile de armistițiu și să cădem în capitulare fără condiţii? Am impresia că evenimentele se 
precipită și că e vorba de ore, nu de zile. 


Mihai |: Ce intenţionaţi să faceţi? 
lon Antonescu: Voi încerca să reizistăm pe frontul fortificat Focșani-Oancea- Bolgrad. 


Sănătescu: Cu ce? Întrucât lucrările de fortificaţii nu sunt gata și trupele române și germane ce se 
retrag nu vor fi în stare să ocupe aceste poziţii, fiindcă se retrag în mare dezordine. 


lon Antonescu: Cu batalioanele de recruți pe care le-am trimis acolo si cu alte trupe ce vor veni din 
interior. De altfel, dacă nu vom reuși să oprim inamicul pe această linie, ne vom retrage în munți și 
vom încerca sa mai rezistăm, nu putem părăsi pe germani. 


Mai târziu, regele Mihai | a afirmat: „l-am propus atunci, conform planului stabilit cu șefii partidelor 
politice, cu care pregătisem audiența, să demisioneze pentru ca un nou guvern să ceară imediat 
armistițiu. La această propunere s-a înfuriat... Fapt este că n-a vrut să audă de demisie, striga că nu 
va lăsa țara pe mâna unui copil si va lupta până la capăt... Antonescu nu admitea niciun argument, 
repeta doar strigând că el hotărăște și că războiul va continua alături de Germania. În planurile 
noastre fusese adăugată și soluția cazului neaşteptat, în care mareșalul Antonescu ar fi respins atât 
cererea de armistițiu, cât şi demisia. Această soluție extremă era arestarea lui”. 


- În relatarea (scrisă în safe) referitoare la desfășurarea audienței, lon Antonescu preciza că a expus 
regelui, timp de aproape două ore, situația frontului si acțiunile întreprinse pentru „a scoate tara din 
greul impas în care se găsește”, demersurile întreprinse de Mihai Antonescu pentru a obţine de la 
anglo-americani „asigurări pentru viitorul ţării”, conţinutul discuţiilor avute cu Carl Clodius, lon 
Mihalache și Gheorghe Brătianu. La cerea regelui ca tratativele „să înceapă imediat”, lon Antonescu 
a făcut cunoscut că așteaptă răspunsul de la Ankara și Berna pentru a obţine „consimțământul Angliei 
și Americii de a trata cu rușii”. lon Antonescu afirmă că era de acord chiar cu plecarea lui Mihai 


Antonescu la Ankara si Cairo pentru ,,a duce tratative directe”. (Constantin Sänätescu consemneaza 
(nu se știe unde — n.r.) ca lon Antonescu ar fi zis: nu vom retrage in munţi şi vom încerca sa mai 
rezistăm, nu putem părăsi pe germani”). 


Regele Mihai | iese din salon (după unele relatări, inclusiv a lui lon Antonescu), sub pretextul uitării 
„port-țigaretului”, după altele variantă ar fi spus: „Ce cald este aici. Mi-e sete. Ma duc să caut ceva de 
băut. Îmi doresc un pahar mare cu apă”; Constantin Sănătescu consemnează în Jurnal: „Faţă de 
acest răspuns categoric, regele s-a sculat în picioare și, fără a rosti o vorbă, le-a întins mâna și a ieșit 
afară. Antonestii au rămas cu mine, în picioare, într-o atitudine chinuitoare. Cei din biroul regelui au 
auzit convorbirea și au luat măsuri de arestare; îndată ce regele a intrat la ei a dat aprobare să 
trecem la arestarea Antonestilor și să facem lovitura de stat”. 


Mircea lonnitiu zice că regele nu a părăsit salonul, ci a făcut semn maiorului Dumitrescu să intre cu 
cei trei subofiteri. 


La revenirea în Salon, regele se adresează astfel mareșalului: „Domnule mareșal, am ascultat 
expunerea dvs asupra situației și nu sunt de acord cu propunerile dvs., consider situaţia foarte gravă, 
care pune în pericol chiar existenţa neamului românesc. Din această cauză vă demit din funcţia de 
conducător al statului”. Ulterior, la Dobrita, regele Mihai | i-a cerut maiorului Anton Dumitrescu să 
consemneze că înainte de arestare i s-a adresat astfel mareșalului lon Antonescu: „Domnule 
mareșal, amândoi avem de dat socoteală lui Dumnezeu și istoriei de sorta acestui neam. Tăvălugul 
morții apasă asupra Moldovei. Aceeași soartă așteaptă și restul țării”. Apoi a părăsit salonul. 


- Orele 17.00. În salon intră echipa pregătită pentru pentru arestare a mareșalului formată din maiorul 
Anton Dumitrescu și plutonierii Dumitru Bâlă, Dumitru Rusu și sergentul-major Dinu Cojocaru (era 
echipa de rezervă, deoarece — din raţiuni de păstrarea a secretului - formațiunea pregătită de 
comuniști, formată din chelneri de la restaurantul „Cina” nu a mai fost introdusă în incinta Palatului). 


„După aceea - avea să consemneze mareșalul lon Antonescu -, bruscat, am fost scos din cameră pe 
culoar, unde o bestie de subofițer mi-a spus să scot mâna din buzunar, ceea ce am refuzat. După 
aceea, împreună cu domnul Mihai Antonescu, am fost băgat la ora 17 într-o cameră ,Safe” Fichet si 
incuiati cu cheille. Camera nu are decât 3m pe 2, este fără fereastră si fără ventilaţie. După 2 ore s-a 
deschis ușa și ni s-a oferit două scaune aduse de afară. Nu s-a avut nicio dorinţă de a se da acestei 
camere cel puţin aspectul curat. Este plină de praf în într-o dezordine organizată”. 


După un timp, li s-a adus (în safe) o masă și două scaune, iar la cererea lor hârtie si creioane (de 
către Gheorghe lonescu-Balaceanu, cu aprobarea regelui). lon Antonesscu și-a scris testamentul prin 
care lăsa întreaga avere soției sale (după unele surse a scris și o scrisoare soţiei in care a precizat: 
„O altă cale n-ar fi fost a mea”), iar Mihai Antonescu a scris regelui un lung memoriu referitor la 
contactele sale cu aliaţii occidentali (Mircea loanitiu zice că după ce l-a citit l-a distrus. Gheorghe 
lonescu-Bălăceanu zice că le-a predat regelui care le-a dat lui Mocioni Stârcea). lon Antonescu a fost 
tot timpul agitat, a vociferat și ameninţat determinând pe unul din soldaţii care-l pazeau să ceară să 
fie înlocuit. În camera safe, lon Antonescu a ales o agendă care aparținuse regelui Carol al II-lea în 
care și-a consemnat gândurile si impresiile din timpul audienței la rege. După bombardamentul 
german agenda a fost găsită printre dărâmături de către căpitanul Gheorghe Teodorescu din 
Batalionul de gardă al palatului, pe care a prezentat-o în 1980 lui Nicolae Ceaușescu. Textul scris de 
mareșal se încheia astfel: „Mă rog lui Dumnezeu să ferească țara Românească de consecințele unui 
act atât de necugetat cu cât niciodată eu nu m-am cramponat de putere. De multe mai multe ori am 
spus regelui in/tre/ patru chi si în prezenţa Dlui M. Antonescu că, cadă crede că este un alt am în 
Tara capabil să o servească mai bine ca mine, eu îi cedaz locul cu o singură condiţie: să prezinte 
garanții și să nu fie un ambițios si un aventurier”. 


Din casa de fier Mihai Antonescu a trimis lui Sănătescu un mesaj prin care insista ca noul guvern sa 
urmărească rezultatele tratativelor de armistițiu inițiate, îndeosebi prin intermediul Turciei, Elveţiei și 
Suediei și a făcut aluzie la modul neospitalier în care fusese tratat în orele precedente: „Pentru 
ospitalitatea MS Regele, toată durerea unui român”. 


Între timp, în jurul orei 21.00, Emil Bodnăraș sosește la Palatul regal. „Când am venit - afirma el în 
1960 - era de văzut ce facem cu ei. Noi am prevăzut să-i internăm într-o casă a noastră. Regele nu 
știa cum ne gândim noi să procedăm. O singură condiţie ne-a pus: numai să nu-i împușcați acuma, 
dar a fost imediat de acord că nu pot fi ţinuţi la nicio închisoare, nici la Palat nu pot rămâne, numai 
dvs. să-i ţineţi, dar să nu-i împușcați. N-am avut nicio dificultate din acest punct de vedere. Atunci 
seara am stat de vorbă cu el. El era încă palid, foarte emoţionat. Atunci ne-am înţeles ce facem cu ei. 
Deci am stabilit că Antonestii pleacă de la Palat... La discuţie a asistat și Pătrășcanu, Sănătescu... 
Am ieşit și am căutat sa pun în mișcare totul... Florica (Bodnăraș - n.n.) a rămas afară, am lăsat-o 
într-un punct și am pregătit grupa pentru scoaterea lui Antonescu și am găsit că cea mai bună casă 
este cea din Vatra Luminoasă, casă pe care o părăsisem în ziua de 14 august după căderea lui 
Manole (Bodnaras - n.n.) la Craiova... Casa era părăsită, nu locuia acolo decât gazda, care 
acoperea. Era un funcţionar angajat la Bernache... Când am venit l-am găsit pe Manole și pe 
nevastă-sa. Văzându-l pe Manole și într-o stare potrivită pentru a-i face paza lui Antonescu l-am 
înarmat și am spus pregătiţi casa”. 


După miezul nopţii, pe la orele 2.00, la Palatul Regal a sosit Emil Bodnăraș, cu Ștefan Mladin și cu 
grupa care trebuia să îi preia pe cei arestaţi. „Am avut - rememora el în 1960 - două mașini ale 
noastre mici, dar ne-am decis să luăm o mașină dubă a Palatului și cred că pe la două noaptea ne- 
am dus să-i luăm. Până atunci nici nu-i văzusem, doar m-am asigurat că sunt. Mi-au dat un ofițer 
care m-a dus la seif la Antonescu, unde era închis. Acesta cunoștea cifrul de la seif, a făcut numărul, 
a băgat cheia, cum a întors cheia a luat-o la fugă și am rămas singur cu Mladin. L-am pus pe Mladin 
să deschidă ușa. În încăpere ardea o lumină în tavan, era o căldură infernală și Antonestii în cămașe. 
S-au speriat când au văzut civili. Am avut banderolele formațiunilor de luptă și au înţeles că treaba 
era putin altfel. l-am luat pe un ton militar și i-am dus jos. În curte stătea duba, era o mașină de 
aprovizionare închisă și i-am așezat pe ei și pe câte un om înarmat al nostru. Eu cu Mladin și cu 
Florica, care adusese grupa aceea cu Maldin la palat, în mașina noastră a Comandamentului 
(„formațiunilor de luptă patriotică” - n.n.) în frunte și ei în urmă și după aceea a mai venit încă o 
mașină. Deci am constituit un fel de caravană. Ne-am strecurat prin dispozitivul nostru, pe niște 
strädute mici, ca să nu intrăm într-o capcană nemteasca și i-am dus în Vatra Luminoasă. Tot grupul a 
rămas în Vatra Luminoasă. Ni s-a mai adus armament; Florica a rămas și ea acolo ca să aibă grijă de 
mâncare, împreună cu cumnata mea. Așa au sta acolo vreo săptămână până au venit sovieticii. 
Nimeni n-a știut că sunt acolo. Manole ea șeful gărzii la început. A trebuit și el să fie temperat ca să 
nu uzeze de mână forte. Ei au fost foarte supuși. În casă i-am despărțit și s-au purtat foarte 
disciplinat, însă furioși. N-au dormit vreo două nopți. Antonescu și-a venit în fire cand a auzit 
bombardamentele, a spus poate îi eliberează. Purtare mai lașă a avut Ica Antonescu, se vaita, 
plângea”. 

